Best Success tips -व्यापार को महज व्यापार नहीं, जिन्दगी का आधार मानिए – Myhindilekh\nBest Success tips -व्यापार को महज व्यापार नहीं, जिन्दगी का आधार मानिए\nSatish Kumar — नवम्बर 21, 2021 in Success Tips • add comment\nBest Success tips in hindi- व्यापार को महज व्यापार नहीं, जिन्दगी का आधार मानिए (Think Business To Be The Base Line of Life)\n१.किसी वस्तु अथवा सेवा का आदान-प्रदान ही व्यापार नहीं है, बल्कि जिन्दगी का हर क्षण ही एक व्यापार है. हमें हर श्वास के बदले समाज को कुछ न कुछ चुकाना पड़ता है. हमारा तो अस्तित्व ही किसी न किसी व्यापार पर टिका हुआ है. हर व्यक्ति कहीं न कहीं, किसी न किसी प्रत्युपकार पर बिका हुआ है.\n2. सांस्कृतिक बदलाव की शुरूआत व्यापारिक बदलाव से ही होती है. व्यापार कोई यान्त्रिक गतिविधि नहीं, उसमें मानवीय संवेदनाओं की भूमिका भी होती है. व्यापार महज उदरपूर्ति का साधन नहीं, उसमें सामाजिक सम्बन्धों की भूमिका भी होती हैं. इसलिए मानवीय संवेदनाओं एवम् सामाजिक प्रतिबद्धताओं को व्यापार का आधार बनाइए.\n3. दुकान, फैक्ट्री, कार्य स्थल एवम् कार्यालय को देवालय मान कर चलें. हर ग्राहक, व्यवहारी एवम् आगन्तुक को महत्वपूर्ण, आत्मीय एवम् अतिथि मानकर चलें, याद रखें, समाज धन पर टिका है, धन व्यापार पर टिका है, व्यापार विश्वास पर टिका है, विश्वास धर्म पर टिका है और धर्म समाज पर टिका है, अर्थात् व्यापार ही समाज का आधार है.\n4. आगन्तुक के सुख-दुःख की बात पहले करें. हर ग्राहक की बात गम्भीरता से सुनें. एक अच्छे सलाहकार की भूमिका निभायें. बिक्री के बाद संतोषप्रद सेवायें दें. पुराने ग्राहकों से पूर्व की खरीददारी के सम्बन्ध में अवश्य पूछे. कभी उत्तेजित न हों. कभी क्रोधित न हों. कभी विचलित न हों. दुकानदार का संयम ग्राहक के लिए निर्णायक होता है. खुले मन से ग्राहक का स्वागत करें. चाहे ग्राहक कुछ खरीदे या न खरीदे, किन्तु उसके पधारने का शुक्रिया अवश्य अदा करें. याद रखें, एक नाराज ग्राहक आपके दस ग्राहक तोड़ देगा.\n5. हर ग्राहक पैसे कम करवाता है. मोल भाव करना ग्राहक का स्वभाव होता है, इसलिए यदि कीमत कम कर सकते हैं तो पूर्ण औचित्य एवम् तथ्यों के आधार पर कम कर दें. ग्राहक को वस्तु की कम्पनी–दरों, अधिकतम खुदरा मूल्यों, खरीद मूल्यों एवम् अन्य ग्राहकों से वसूल की गई दरों के आधार पर संतुष्ट करें, ताकि आपकी बात पर विश्वास किया जा सके. उस सौदे में आपको क्या मिल रहा है, यह भी ग्राहक के समक्ष स्पष्ट कर दें. दरें इतनी कम भी न करें कि ग्राहक का विश्वास ही उठ जाय, चाहें तो एक दाम भी रख सकते हैं. किन्तु ग्राहक की जेब और वस्तु की गुणवत्ता का सदा ध्यान रखें. ऐसी प्रतियोगी दरें निर्धारित करें, ताकि ग्राहक का विश्वास कायम रह सके.\n6.ग्राहक को उसके बजट के अनुसार ही वस्तुएं दिखायें. हर वस्तु के सम्बन्ध में विस्तार से समझायें. वस्तु पसंद आने पर बिल, गारण्टी कार्ड आदि कागजात तैयार करें. सामान की आकर्षक पैकिंग करें. सामान ग्राहक के वाहन तक अथवा उसके घर तक पहुँचाने में मदद करें, ग्राहक को सदैव सही सलाह दें, भले ही आपका माल न बिके.\n7. लेन-देन सम्बन्धी हिसाब-किताब सदैव साफ सुथरा एवम् अपडेट रखें. किसी से उधार मांगना हो तो अकेले में मांगें. दूसरों के सामने कभी उधार न मांगें. इस तरह मांगें कि अगले को बुरा भी न लगे और अहसास भी हो सके. पूछने पर ग्राहक को तत्काल हिसाब दिखा दें, समझा दें. ग्राहक से पारिवारिक सम्बन्ध बनाये रखें. ग्राहक को महज ग्राहक ही नहीं, उसे एक विशिष्ट एवम् महत्वपूर्ण व्यक्ति मानें. ग्राहक को सदा अपने से बड़ा माने. ग्राहक को अक्सर सही ही मानें, याद रखें, चालाकी एवम् बेईमानी अधिक देर तक नहीं चलती. ईमानदारी, गुणवत्ता, संतोषप्रद सेवा एवम् आपकी व्यावहारिक कुशलता ही आपकी असली सफलता है.\n8. मूल्य एवम् मर्यादाओं का सदैव ध्यान रखें. अपनी साख के साथ-साथ ग्राहक की साख का भी ध्यान रखें. व्यापार को संस्कार युक्त बनायें. व्यापार को व्यक्ति-परक बनायें. व्यापार में अच्छे संस्कारों का निर्माण करें. केवल एक बार में ही लाभ कमाने की न सोचें, वरना ग्राहक न खुद दुबारा आयेगा और न दूसरों को आने देगा. कमाई के साथ-साथ खर्च भी करें. ग्राहक पर किया गया खर्चा ब्याज सहित वापस आ जाता है.\n9. वस्तुतः व्यापार एक साहसिक कार्य है. अपने आप में साहस पैदा करने के लिए-1. सदैव असलियत का सामना करने के लिए तैयार रहें. 2. अपने लागत प्रबन्धन की जाँच करते रहें और प्रबन्धन की शर्तो पर अटल रहें. 3. एक आदर्श चरित्र का निर्माण करें और फिर अपने चरित्र के लिए सदैव सजग एवम् सतर्क रहें. 4. साहस से भरपूर छोटे-छोटे कार्य करने का अभ्यास करते रहें. 5. जोखिम उठाने की आदत डालें और जोखिम से कुछ न कुछ सीखते चलें… प्रगतिशीलता\nआज तो व्यापार-संस्कृति बहुत तेजी से बदल रही है. अब तक ग्राहक को दुकान तक जाना पड़ता था, किन्तु अब दुकान ग्राहक के द्वार पर पहुँचने लगी है. पहले फुटकर दुकानों का चलन था, अब एक ही छत के नीचे आवश्यकता की लगभग सभी वस्तुएं मिलने लगी हैं. पहले रिटेल और हॉल सेल की दरों में एक बड़ा अन्तर रहा करता था, अब यह अन्तर काफी कम होता जा रहा है. पहले उपभोक्ता को खरीददारी में कोई विशेष आनन्द नहीं आता था, अब बड़े शौरूम, मॉल, शोपिंग कॉम्प्लेक्स आदि में जाने पर उपभोक्ता को मनोरंजन, आनन्द, सैर-सपाटे आदि की अनुभूति होती है. इसलिए ही समय के अनुसार अपने व्यापार को बहुआयामी, बहु उपयोगी बनाइए. आधुनिक तकनीक, कम्प्यूटर, इन्टरनेट, सेल्समैन, बच्चों के मनोरंजन, आतिथ्य सत्कार, पुरस्कार आदि नयी-नयी विधियों को अपनाइए और अपने व्यापार को बढ़ाइए.\nसदैव आशावादी रहें (Always Be Optimistic)\n१.भाग्य के बारे में एक बात तो तय है कि वह बदलता है. आशावादी होने के लिए बस यही कारण पर्याप्त है. आशा के साथ निरन्तर परिश्रमरत रहना ही सफलता है. आशा का भाव तो ईश्वर की तरह यत्र तत्र सर्वत्र व्याप्त है. आशायुक्त होने के लिए सर्वप्रथम स्वयम् पर विश्वास करें, अपनी परिस्थितियों पर विश्वास करें, वर्तमान पर विश्वास करें और सकारात्मक सोच के साथ अपनी सफलताओं पर विश्वास करें.\n2. एक बार विफल हो जाने पर यह नहीं सोचें, कि यहीं पर रुक जाना चाहिए. एक बार सफल हो जाने पर भी यह नहीं सोचें कि बस यहीं पर रुक जाना चाहिए. किसी भी स्थिति में रुकना खतरनाक है. निरन्तर आगे बढ़ते रहना ही जिन्दगी का मकसद होना चाहिए, याद रखें, क्षमतायें तो सभी व्यक्तियों में होती हैं, किन्तु आशावादिता का अभाव व्यक्ति की अधिकांश क्षमताओं पर पानी फेर देता है. इसलिए यदि अपनी क्षमताओं का भरपूर उपयोग करना हो तो सदा आशावादी बने रहें.\n3. आशावादी आम के साथ-साथ गुठली को भी देखता है और निराशावादी केवल गुठली को ही देखता है. आशावादी होना कोई विलासिता नहीं, वरन् जीवन दर्शन है. आशावादिता में ही जीवन दर्शन छिपा हुआ है. अगर आप आशावादी हैं तो समस्यायें सुलझाने में संलग्न रहेंगे. अगर आप निराशावादी हैं तो व्यर्थ ही समस्याओं में उलझते रहेंगे. आशावादी के सामने समस्यायें बहुत कम आती हैं, वही निराशावादी तो अपने आप में ही बहुत बड़ी समस्या है. अधिकांश समस्याओं का जन्म निराशावादिता के कारण ही होता है.\n4. आशावादी सदा सुखी रहता है और निराशावादी सदा दुःखी रहता है. आशावादी परिस्थितियों को अपने पक्ष में करता रहता है, जबकि निराशावादी सदा अपना दुखड़ा रोता ही रहता है. आशावादी के साथ सब रहना चाहते हैं, जबकि निराशावादी के साथ कोई रहना पसंद नहीं करता. निराशावादी तो खुद भी अपने साथ कहाँ रह पाता है. आशावादी दूसरों पर नहीं, स्वयम् की योग्यता एवम् मेहनत पर विश्वास करता है. याद रखें, जिसे अपने आप पर विश्वास हो, वही दूसरों का विश्वास जीत सकता है.\n5. निराशावादी आनन्द के क्षणों में भी बुरा ही सोचता है, पता नहीं, कल क्या हो ? आज तक तो कुछ अच्छा हुआ नहीं, तब जो हो रहा है, उसकी सफलता की भी क्या गारन्टी है ? निराशावादी तो यही सोचता है कि अच्छा भी बुरे के लिए ही होता है. इसलिए वह अच्छे का भी आनन्द नहीं उठा पाता है. व्यर्थ की आशंकाओं में ही अपना जीवन व्यतीत कर देता है. वहीं आशावादी हर बुराई में भी कुछ न कुछ अच्छाई ढूँढ लेता है. जिन्दगी के हर क्षण को आनन्द के साथ जी लेता है.\n6. थोड़ा सा गहराई से सोचेंगे तो पता चलेगा कि आपके जीवन में जो कुछ भी अब तक हुआ है, आरम्भ में कोरा सपना ही था. जिस मुकाम पर अभी आप हैं, उसका तो आपने कभी सपना भी नहीं देखा था. अर्थात् जो आज सपना है, वो कल साकार हो सकता है, किन्तु यह सब आपकी प्रबल आस्था और आपके भरपूर विश्वास पर निर्भर करता है.\n7. जीवन को देखने के दो तरीके हैं-एक ‘पदार्थगत’ और दूसरा ‘आत्मगत’. ‘आत्मगत’ देखने वाला ही आशावादी होता है. जिसमें खुद से बतियाने का साहस नहीं होता, जिसमें आलस्य से ऊपर उठने का साहस नहीं होता, वह घोर निराशावादी होता है, जो निराशाओं में भी आशायें ढूँढ लेता है, वही सफल हो पाता है. ध्यान से देखें, ‘निराशा’ में भी ‘आशा’ तो विद्यमान है ही.\n8. आशावादी अक्सर भविष्यगामी होता है और निराशावादी अतीतगामी. भविष्यगामी के लिए वर्तमान का हर क्षण आशा से भरा होता है और अतीतगामी के लिए वर्तमान निराशा से भरा होता है. निराशावादी हर अवसर में कठिनाइयाँ ढूँढ़ लेता है और आशावादी हर कठिनाई में सुविधायें ढूँढ लेता है.\n9. व्यक्ति का जीवन ऐसी दुर्घटनाओं से भरा होता है, जो केवल कल्पनाओं में घटती रहती हैं. और आशंकायें उसके अवचेतन में सदैव बनी रहती हैं. याद रखें, जिनकी आंशकायें होती हैं, उनमें से कुछ घटनायें तो घट कर ही रहती हैं. ऐसी आधारहीन आंशकाओं से मुक्ति का एक ही उपाय है कि सदैव आशावाही रहा जाय.\nदृष्टान्त- एक बार एक राजा ने अपने पड़ौसी छोटे राज्य पर आक्रमण कर दिया, छोटे राज्य के राजा ने अपने राजगुरु के सामने समस्या रखी कि आक्रामक राज्य के पास दस गुना अधिक सैन्य बल है, ऐसी स्थिति में क्या किया जाना चाहिए ? इस पर राजगुरु ने कहा कि समस्या का समाधान पूरी फौज की मौजूदगी में किया जा सकता है. राजा ने पूरी फौज को एक स्थान पर एकत्रित किया. राजगुरु ने सेना के सामने खड़े होकर एक प्रस्ताव रखा-‘मैं एक सिक्का उछालूँगा, यदि ‘पट्ट’ गिरा तो पड़ोसी सेना का मुकाबला करेंगे और यदि ‘चित’ पड़ा तो समर्पण कर देंगे.’ प्रस्ताव के समर्थन में सभी ने सहमति व्यक्त कर दी. इस पर राजगुरु ने अपनी जेब से एक सिक्का निकालकर उछाला. जमीन पर गिरने पर ‘पट’ ऊपर की ओर था. राजगुरु ने साफ कहा-‘अब तो मुकाबला करना ही पड़ेगा. मैं भी तुम्हारे साथ रहूँगा. और हम अवश्य जीतेंगे.’ जयघोष के साथ सेना चल पड़ी. पूरे होश और जोश के साथ पड़ौसी सेना का मुकाबला किया गया और आक्रामक सेना को सीमा से बाहर खदेड़ दिया. आत्मविश्वास एवम् आशा की जीत हुई. विजय का उत्सव मनाया गया. राजगुरु का सम्मान किया गया. राजा ने पूछा-‘महाराज यह करिश्मा कैसे हो गया ?’ राजगुरु ने जवाब दिया-‘राजन् कभी अकेले मेरे आश्रम पर आना.’ दूसरे ही दिन राजा आश्रम पर पहुँच गया. राजगुरु ने स्पष्ट किया-‘राजन् मैनें कुछ नहीं किया, जो कुछ किया, इस सिक्के ने किया.’ गुरुजी ने अपनी जेब से वही सिक्का निकाला और राजा के हाथ में रख दिया. राजा को यह जानकर आश्चर्य हुआ कि सिक्के के दोनों तरफ ‘पट्ट’ ही अंकित था. गुरु ने रहस्योद्घाटन किया कि इस अद्भुत सिक्के के कारण ही हमें आशातीत सफलता मिली है.’ राजा गद्गद् हो गया और गुरु के चरणों में गिर पड़ा.\nSelf confidence Books in Hindi-बिना कार्य-योजना कार्य आरम्भ करना, विफलता को आमन्त्रित करना है मनोबल बढ़ाने का मंत्र-दूसरों से काम लेना ही सबसे बड़ा काम है जीवन में सफलता के सूत्र-सफलता ही प्रभुता है (Success is Second Name of God) खुद को कैसे बनाएं बेहतर जानिए ये टिप्स-हर सफलता के पीछे कुछ विफलतायें अवश्य होती हैं सफलता के मूल मंत्र-सही चयन पर ही सफलता निर्भर करती है Self belief in Hindi:लाभ-हानि का आकलन भी करते चलिए (Profits & Losses Be Assessed At Every Stage) पॉजिटिव थॉट्स इन हिंदी अबाउट लाइफ-चिन्ता करने से ‘हुआ’ ‘अनहुआ’ नहीं हो सकता (Some Thing Done, Can Not be Undone’ By Worring) Study tips in hindi-भली प्रकार समझकर अध्ययन का अभ्यास करें Self-confidence increase tip-कार्य को चुनौती के रूप में लें Success tips for students in hindi-हर स्थिति में प्रसन्नचित रहिए कामयाब होने के लिए क्या करना पड़ता है-अवसर बार-बार नहीं आते (Opportunity Comes, But Once) Self confidence Story in Hindi-खाली समय को काटना काफी कठिन होता है (It Is Too Difficult To Kill The Time) मोटिवेशनल टिप्स इन हिंदी-प्रत्येक कार्य को इस प्रकार करें, जैसे पहली बार कर रहे हों Life Success Tips in Hindi – स्मरण शक्ति ही व्यक्ति की सबसे बड़ी योग्यता है Best Success tips for students hindi-सफलता आपका जन्मसिद्ध अधिकार है, उसको प्राप्त कीजिए Smart study tips in hindi-सामान्य अध्ययन पर अपनी पकड़ मजबूत रखें Golden Rules For Successful Life-सदैव समझौतावादी रहें (Always Be Submissive) Best Success tips in hindi-अपने आपको पहचानिए कैसे स्वयं पर विश्वास करें |How to believe in yourself इच्छा शक्ति कैसे मजबूत करें? इच्छा-शक्ति का विकास कैसे करें |how to strengthen will power


सिंगापुर में डोनाल्ड ट्रंप और किम जोंग उन के बीच ऐतिहासिक मुलाकात हुई\nतस्वीरों में : डोनाल्ड ट्रंप और किम जोंग उन की ऐतिहासिक मुलाकात\nइस मुलाकात को लेकर लंबे समय से दुनिया भर में चर्चा में हो रही थी, सम्मेलन के दौरान दोनों नेताओं के बीच दो बैठकें हुईं\nसिंगापुर में आज अमेरिका के राष्ट्रपति डोनाल्ड ट्रंप और उत्तर कोरिया के तानाशाह नेता किम जोंग उन के बीच ऐतिहासिक मुलाकात हुई. इस मुलाकात को लेकर लंबे समय से दुनिया भर में चर्चा में हो रही थी. सम्मेलन के दौरान दोनों नेताओं के बीच दो बैठकें हुईं. ताजा जानकारी के मुताबिक मुलाकात के बाद फिलहाल दोनों नेता दोपहर के भोजन पर एक साथ हैं. मुलाकात के दौरान दोनों नेताओं के सहयोगी उनके साथ रहे. कहा जा रहा है कि मुलाकात के बाद दोनों नेता किसी समझौते पर हस्ताक्षर कर सकते हैं.\nइस मुलाकात को लेकर किम जोंग उन ने बयान भी जारी किया है. उन्होंने कहा है कि दोनों देश इस मुलाकात को लेकर जताए जा रहे संदेहों और अटकलों को पीछे छोड़ आए हैं. किम ने कहा कि शांति के लिहाज से यह बैठक जरूरी थी. वहीं, ट्रंप ने कहा कि मुलाकात उम्मीद से काफी अच्छी रही.\nउधर, एसोसिएटिड प्रेस के मुताबिक ट्रंप ने कहा कि दोनों देश साथ काम करके ही एक-दूसरे की परवाह कर सकते हैं. उन्होंने उम्मीद जताई कि वे और किम जोंग उन एक बड़ी समस्या का हल निकाल लेंगे. इस मुलाकात के बाद दोनों नेता एक साथ बाहर आते दिखाई दिए.\nइससे पहले जब दोनों नेता मुलाकात के लिए होटल पहुंचे तो वहां पत्रकारों से किम ने कहा, ‘मुझे लगता है इस समय पूरी दुनिया इस पल को देख रही है. कई लोगों को यह किसी काल्पनिक फिल्म के दृश्य जैसा लगेगा.’ वहीं, ट्रंप ने भी बैठक को लेकर किए गए सवाल पर सकारात्मक प्रतिक्रिया दी.\nउत्तर कोरिया के परमाणु हथियार कार्यक्रम के चलते कोरियाई प्रायद्वीप में लंबे समय से तनाव बना हुआ है. इसी को खत्म करने के मद्देनजर डोनाल्ड ट्रंप और किम जोंग उन की मुलाकात को अहम माना जा रहा है. इसमें दक्षिण कोरिया के राष्ट्रपति मून जे इन की भूमिका महत्वपूर्ण रही है. इसकी शुरुआत उन्होंने उत्तर कोरिया से रिश्ते सुधारने की पहल करके की थी. बाद में डोनाल्ड ट्रंप से किम जोंग उन की मुलाकात कराने के लिए भी वे लगातार कोशिश करते रहे.


अफगानिस्तान और तालिबान के बीच शांति वार्ता शुरू, अमेरिका करेगा मध्यस्थता | चाय टाइम न्यूज़\nअफगानिस्तान और तालिबान के बीच शांति वार्ता शुरू, अमेरिका करेगा मध्यस्थता\nअफगानिस्तान सरकार और तालिबान के बीच क़तर में शांति वार्ता शुरू हो गई है. क़तर की राजधानी दोहा में हो रही इस बैठक में अफ़ग़ानिस्तान की तरफ़ से आधे मंत्रिमंडल के प्रमुख और अफगानिस्तान में राष्ट्रपति के बाद दूसरे सबसे ताकतवर नेता अब्दुल्ला अब्दुल्ला, तालिबान के डिप्टी मुल्ला अब्दुल ग़नी बरदार और अमेरिका के विदेश मंत्री माईक पोम्पियो शामिल हो रहे हैं.\nआल जज़ीरा की खबर के अनुसार अब्दुल्ला ने एक स्थिर और शान्त अफगानिस्तान की वकालत की है वहीं तालिबान ने एक “इस्लामिक राज्य” की माँग को दोहराया है. सम्भव है कि इस समझौते में अफगानिस्तान का रोडमैप एक स्थिर, स्वतन्त्र, विकसित इस्लामिक राष्ट्र के रूप में निकल कर आए. हालाँकि इस व्यवस्था में प्रशासन किस तरह से होगा यह देखना दिलचस्प है.अफगान सरकार वर्तमान लोकतांत्रिक राजनीतिक व्यवस्था का समर्थन करती है, जबकि तालिबान अपने इस्लामी कानून के संस्करण को देश की शासन प्रणाली के रूप में फिर से तैयार करना चाहता है. अभी तक तालिबान ने लोकतांत्रिक व्यवस्था, महिला अधिकार और शिक्षा जैसे मुद्दों पर अपने पत्ते नहीं खोले हैं.\nअफ़ग़ानी सरकार ने वार्ताकारों में पाँच महिलाओं को भी रखा है जो महिलाओं के मुद्दों को इस वार्ता में रखेंगे.तालिबान ने अपने 1996-2001 के शासन में महिलाओं की सामाजिक समानता का बुरी तरह दमन किया था. इस दौरान महिलाओं को स्कूल जाने, काम करने, राजनीति में भाग लेने या यहां तक कि उनके घर छोड़ने पर प्रतिबंध लगा दिया गया था. उन्हें बुर्के में रहना पड़ता था और घर से बाहर निकलने के लिए पुरुष सदस्य का साथ रहना आवश्यक था.\nयह पहली बार है कि तालिबान और अफगानिस्तान सरकार आमने सामने बैठ कर बातचीत करेंगे. इससे पहले फ़रवरी में अमेरिका और तालिबान के बीच एक शांति समझौता हुआ था. इस समझौते के तहत अमेरिका ने कहा था कि वह अफगानिस्तान से अपने सैन्य बल हटा लेगा और बदले में तालिबान अमेरिका और अफगानिस्तान के ऊपर हमले नहीं करेगा. साथ ही तालिबान अफगानिस्तान में शांति बनाए रखने में सहयोग करेगा. समझौते के दूसरे चरण के तहत यह बात रखी गई थी कि तालिबान और अफ़ग़ान सरकार एक दूसरे के युद्ध बंदियों को रिहा करेंगे और फिर मार्च में तालिबान और अफ़ग़ान सरकार शांति के लिए बातचीत करेंगे. लेकिन युद्ध बंदियों को लेकर सहमति न बन पाने के कारण यह बातचीत टल गई थी.\nसंयुक्त राष्ट्र के अनुसार, 2020 के पहले छह महीनों में, अफगानिस्तान में सैकड़ों बच्चों सहित लगभग 1,300 नागरिक हिंसा में मारे गए हैं. तालिबान और अफ़ग़ान सरकार की इस वार्ता से शांति की उम्मीदें तो हैं लेकिन धरातल पर किसी ठोस समझौते का होना बहुत मुश्किल है. दोनों ही पक्ष सैन्य मुद्दों पर पीछे हटने को तैयार नहीं हैं.\ntagged with अफगानिस्तान, क़तर, तालिबान


रूप-लावण्य के प्रति सजगता भी जरूरी\nस्वास्थ्य और सौंदर्य के लिए आपकी जीवनशैली और रवान-पान काफी महत्त्व ररवता है । कुछ छोटे- मोटे उपायों को अपनाकर आप भी पा सकते हैं स्वस्थ एवं सुंदर शरीर। और ऐसे ही कुछ सुझाव शामिल हैं इस लेव में।\nडॉ. विभा खरे\nसौन्दर्य आपके अन्दर से शुरू होता है। आप क्या खाते हैं, कितनी कसरत करते हैं, कितना आराम करते हैं, इसका आपकी त्वचा की कान्ति और बालों की चमक पर जितना असर होता है, उतना संभवतः किसी और वस्तु का नहीं। इसलिए सुबह की ताजा, स्वच्छ हवा में तीव्रगति से खूब पैदल चलें और जब भी समय व सुविधा हो, प्रतिदिन तैराकी करें। इनसे मांसपेशियां सुडौल होंगी और बदन छरहरा बना रहेगा।\nघर पर ही संगीत की ध्वनियों के साथ ऐरोबिक्स भी कर सकती हैं। जब कसरत हो जाए तो ठण्डे पानी में कुछ गुलाब और लैवेण्डर तेल की बूंदें डालकर नहाएं। नहाने के बाद अपने शरीर को किसी खुरदरे तौलिए से रगड़ते जाएं। सप्ताह में एक बार किसी अच्छे उबटन का इस्तेमाल कर सकते हैं।\nसंतुलित आहार लेना जरूरी आहार संतुलित होना चाहिए। उसमें हरी शाक-सब्जियां, फल, गेहूं, चावल, दाल, खुरदरे पदार्थ, जैसे-दलिया, दूध-दही, पनीर सूखे फल, मांस, मछली, अंण्डे का सही संतुलन रहना चाहिए। फलों के साथ अमरूद, सेब इत्यादि फलों का छिलका भी खाएं, और सलाद में मूली, धनिया, पुदीना के पत्ते भी, जो विटामिनों से भरपूर हैं। कच्ची मूली, गाजर, बन्दगोभी, सलाद के पत्ते, पालक में विटामिन और खनिज तत्त्वों की भरमार है। अंकुरित चना और मूंग, सिंघाडे, कमलककड़ी, यह सब आपके सौन्दर्य को बढ़ाएंगे और आप चमकती हुई आंखों, नाखून, बाल और चमचमाते दांत पाएंगे।\nपानी पीने की आदत डालें\nआठ-दस गिलास पानी पीना बहुत जरूरी है। इससे हमारी त्वचा का तापमान ठीक रहता है। पानी हमारी हाजमे की शक्ति को बढ़ाता है, और शरीर से बेकार द्रवों को बाहर निकालता है। इसलिए खूब पानी पीने की आदत डालें।\nनियमित व्यायाम आवश्यक\nअगर चाहें तो जल्दी-जल्दी चलें। यह आपके रक्तसंचार और हृदय की गति को ठीक करता है। तेज चाल न भी चलें तो भी पैदल चलना आपके हित में है। घूमना ज्यादा आसान भी है और खुशगवार भी। इससे आप मांसपेशियों के अनावश्यक खिंचाव से भी बच सकेंगी और आसपास के प्राकृतिक- सौन्दर्य को भी निहार सकेंगी, जिससे आपका मन भी प्रसन्न रहेगा।\nकिसी भी जिम, ऐरोबिक्स या योग- व्यायाम कराने वाली संस्था को भी चुन सकते हैं, जो आपके आस-पास और आपके उपयुक्त हो। आप बहुत व्यस्त हैं और काम पर जाती हैं तो सप्ताह में दो या तीन दिन जरूर जाएं और यह दिनचर्या हमेशा कायम रखें। बीच में छोड़ें नहीं। इस घटना को आनन्ददायक बनाएं।\nसूर्यापासना एवं श्रद्धा के चार दिन\nसूर्य नमस्कार सूर्य आराधना के साथ व्यायाम भी\nसीढ़ियां चढ़ें, सूप पिएं और वजन घटाएं\nसर्दियों में खाएं गाजर रहे सेहतमंद\nमुझे समझने के लिए तुम्हें दिवाना मस्ताना होना पड़ेगा ।\nसकारात्मक सोच एवं शांति हेतु करें घर में पूजा-पाठ\nसत्य-ओशो का सबसे बड़ा अपराध!\nवास्तु के अनुसार जल का स्थान\nविशाल वटवृक्ष की तरह हैं ओशो


फिल्‍म 'कबीर सिंह' को एक साल हुआ पूरा, शाहिद हुए भावुक - लोकतेज\nफिल्‍म ‘कबीर सिंह’ को एक साल हुआ पूरा, शाहिद हुए भावुक\nफिल्‍म उनकी एक बड़ी ब्लॉकबस्टर फिल्म है\nमुंबई (ईएमएस)। ऐक्‍टर शाहिद कपूर की फिल्म ‘कबीर सिंह’ को एक साल पूरा हो गया है। यह फिल्‍म उनकी एक बड़ी ब्लॉकबस्टर फिल्म है। इस फिल्‍म को लेकर अभिनेता ने भावुकता से कहा कि यह उनके लिए सिर्फ एक फिल्म नहीं थी, बल्कि एक भावनात्मक आर्क थी जो कच्ची और निडर थी। इस फिल्म की सालगिरह के मौके पर शाहिद ने इंस्टाग्राम पर फिल्म और सेट की तस्वीरें साझा कीं। उन्होंने लिखा कि “उन सभी को जिन्होंने इस तरह के एक जटिल, परस्पर विरोधी चरित्र को इतना प्यार दिया।\nधन्यवाद। कबीर सिंह मेरे लिए कभी भी सिर्फ एक फिल्म नहीं थी। यह एक भावनात्मक आर्क थी जो कच्ची, नंगी,बेदाग, ईमानदार, निर्भय,वास्तविक थी !” शाहिद ने कहा कि फिल्म उनके लिए हमेशा खास रहेगी और उन्होंने फिल्म के कलाकारों और क्रू को इसका श्रेय दिया। उन्होंने आगे कहा, “आप सभी को एक बार फिर से धन्यवाद। और इसे याद रखें। इसे वास्तविक रखें। दयालु बनें। अच्छा बनें। सकारात्मकता फैलाएं और हमेशा विश्वास रखें।” किआरा ने भी अपने इंस्टाग्राम पर कुछ तस्वीरें साझा कीं और लिखा कि “प्रिय कबीर सिंह, सालगिरह मुबारक! प्यार! प्रीति।\n” बता दें कि ‘कबीर सिंह’ तेलुगु फिल्म ‘अर्जुन रेड्डी’ की रीमेक थी और इसमें कियारा आडवाणी भी थीं। इस फिल्‍म में शाहिद ने एक शराबी सर्जन कबीर सिंह का किरदार निभाया, जो अपनी प्रेमिका प्रीति के किसी और से शादी करने पर खुद को मिटाने में जुट जाता है। यह कहानी शरतचंद्र की अमर ‘देवदास’ से प्रभावित है जिसे बॉलीवुड में कई बार फिल्माया गया है।\nfilm 'Kabir Singh one year shahid kapoor एक साल फिल्‍म 'कबीर सिंह शाहिद कपूर\nचीन में बाढ़ से स्थिति हुई भयावह 3.8 करोड़ लोग प्रभावित, 140 की मौत बीजिंग (ईएमएस)। चीन के कुछ इलाकों मे गंभीर बाढ़ के चलते अब तक 140 से ज्यादा लोगों की मौत हो चुकी है और कई लोग लापता हैं। इ...\tविश्व\t4 mins ago\nसंजय झा ने कांग्रेस को दिए राजस्थान सियासी संकट के हल नई दिल्ली (ईएमएस)। हाल ही में कांग्रेस के प्रवक्ता पद से हटाए गए संजय झा ने अपनी पार्टी की राजस्थान में जारी सियासी संकट के हल सुझाए हैं। उन्होंने कहा कि राजस्थान में सचिन पायलट...\tभारत\t9 mins ago\nएक अगस्त तक खाली कर देंगी सरकारी बंगला प्रियंका गांधी नई दिल्ली (ईएमएस)। कांग्रेस महासचिव प्रियंका गांधी वाड्रा ने यह साफ कर दिया है कि वह एक अगस्त तक दिल्ली स्थित 35, लोधी स्टेट वाला सरकारी बंगला खाली कर देंगी। आपको बता दें कि सरक...\tभारत\t14 mins ago\nगोवर ने बताया रोहित की सफलता का राज लंदन (ईएमएस)। इंग्लैंड के पूर्व बल्लेबाज डेविड गोवर ने कहा है कि अंतर्राष्ट्रीय क्रिकेट में भारतीय सलामी बल्लेबाज रोहित शर्मा की सफलता का राज उनका लंबे समय तक टिककर खेलना है । ग...\tक्रिकेट\t24 mins ago


RRR Movie : आरआरआर मूवी रिलीज़ दिनांक, कहानी, विवरण - Fresh Samachar\nकैसी है जूनियर एनटीआर (Nandamuri Taraka Rama Rao), राम चरण, अजय देवगन और आलिया भट्ट स्टारर ‘RRR’ Movie ? इसको लेकर एक क्रिटिक का पहला रिव्यू सामने आया है। फिल्म निर्माता एसएस राजामौली (S.S.Rajamouli) की फिल्म ‘आरआरआर’ को ब्लॉकबस्टर बताया जा रहा है।\nये मूवी दो महान क्रांतिकारियों की कहानी और घर से दूर उनकी यात्रा पर निर्धारित है। अपनी यात्रा के बाद वे 1920 के दशक में ब्रिटिश उपनिवेशवादियों के खिलाफ लड़ाई शुरू करने के लिए घर लौट आए।\nRRR मूवी पूरी जानकारी :\nमूवी का पूरा नाम – RRR (2022)\nRRR (2022) Movie रिलीज़ दिनांक – 25 मार्च 2022\nRRR मूवी भाषा – हिंदी, तमिल, तेलुगु, मलयालम, आदि\nनिदेशक – एसएस राजामौली गुरु\nआरआरआर मूवी कास्ट– राम चरण, जूनियर एनटीआर, अजय देवगन, आलिया भट्ट, श्रिया सरन, डेज़ी एडगर-जोन्स, रे स्टीवेन्सन, एलिसन डूडी, ओलिविया मॉरिस\nफिल्म निर्माता एसएस राजामौली की फिल्म ‘आरआरआर’ का पहला रिव्यू सामने आ गया है। जी हां, इस महीने कैसे रिलीज होगी जूनियर एनटीआर, राम चरण, अजय देवगन और आलिया भट्ट स्टारर ‘आरआरआर’? इसको लेकर एक क्रिटिक्स का रिव्यू सामने आया है। इसमें फिल्म समीक्षक ने दावा किया है कि ‘आरआरआर’ बॉक्स ऑफिस पर ब्लॉकबस्टर साबित हो सकती है। आपको बता दें कि ‘आरआरआर’ की टीम ने प्रमोशन शुरू कर दिया है। हाल ही में आमिर खान भी ‘RRR’ की टीम को सपोर्ट करने दिल्ली पहुंचे थे l\nखुद को यूके, यूएई और भारत का फिल्म और फैशन समीक्षक बताने वाले उमैर संधू ने ‘आरआरआर’ की समीक्षा की। उन्होंने इंस्टाग्राम स्टोरी पर ‘आरआरआर’ के बारे में बताया कि उन्हें फिल्म कैसी लगी और यह फिल्म बॉक्स ऑफिस पर कैसा प्रदर्शन कर सकती है? उन्होंने लिखा, ‘आरआरआर’ आपको गर्व का अनुभव कराता है कि कैसे भारतीय फिल्म निर्माता ने बड़े सपने को परदे पर सच करने का साहस दिखाया है। आज के समय में हम इसे बॉक्स ऑफिस ब्लॉकबस्टर कहेंगे लेकिन भविष्य में यह एक क्लासिक फिल्म साबित होगी।\nRRR की टॉप कास्ट :\nआरआरआर मूवी में अभिनेता की भूमिका\nएन.टी. रामा राव जूनियर कोमाराम – भीम के रूप में\nअल्लूरी सीताराम राजू के रूप में – राम चरण\nसीता – के रूप में आलिया भट्ट\nगायक के रूप में – ओवैस सिंगस्टार\nजेनिफर के रूप में – ओलिविया मॉरिस\nलेडी स्कॉट के रूप में – एलिसन डूडी\nस्कॉट के रूप में – रे स्टीवेन्सन\nयुवा अल्लूरी सीताराम राजू के रूप में – वरुण बुद्धदेव\nकनिंघम के रूप में – मार्क बेनिंगटन\nसरोजिनी के रूप में – श्रिया सरन\nगौरव पारीक – गुरि के रूप में\nएडवर्ड्स के रूप में – एडवर्ड सोनेनब्लिक\nरिचर्ड भक्ति क्लेन – डीएसपी फिलिप ग्रीन के रूप में (आर भक्ति क्लेन के रूप में)\nहीरो की मां के रूप में – किरण आर्य\nअहमरीन अंजुम – लोकिक के रूप में\nRelated Topics:RRRRRR FilmRRR Movie


हरिकेन मैथ्यू को लेकर फ्लोरिडा में आपातकाल, गवर्नर ने लोगों से कहा- जल्दी निकलें – MH One News\nहरिकेन मैथ्यू को लेकर फ्लोरिडा में आपातकाल, गवर्नर ने लोगों से कहा- जल्दी निकलें\nविनाशकारी चक्रवात मैथ्यू के फ्लोरिडा के तट से सीधे टकराने की आशंका के मद्देनजर अमेरिका के दक्षिणपूर्वी तट से गुरुवार को लगभग तीस लाख लोगों को तत्काल हटा लिया गया. पूर्वानुमान के अनुसार, चक्रवात आज अमेरिका में केन कैनावेरल के पास पहुंच जाएगा, जहां नासा का केनेडी अंतरिक्ष केंद्र है. मैथ्यू के कारण सिर्फ हैती में ही अब तक 300 से ज्यादा लोगों की जान जा चुकी है.\nफ्लोरिडा के गवर्नर रिक स्कॉट ने मैथ्यू तूफान के प्रभाव में आने वाले राज्य के 15 लाख लोगों से इस तूफान को गंभीरता से लेने का आग्रह किया. उन्होंने इस तूफान से होने वाली संभावित विभिषिका को लेकर आशंका जताते हुए कहा, ‘यह बहुत गंभीर है. यह तूफान आपको मार डालेगा. वक्त खत्म होता जा रहा है.’\nअधिकारियों ने देश के उत्तरी हिस्से में स्थित ग्रैंड एनसे के प्रति खास चिंता जाहिर की है, जहां श्रेणी4वाले मैथ्यू के कारण सड़क एवं संचार संपर्क कट गया. गृह मंत्रालय के प्रवक्ता गुइलाउम अल्बर्ट मोलियन ने बताया “यह क्षेत्र बुरी तरह प्रभावित हुआ है.” वहां का मुख्य शहर जेरेमी बुरी तरह प्रभावित हुआ है जहां भूख सबसे बड़ी समस्या है.


अंजना के साथ छह सितंबर को 'गुंडई' दिखाएंगे विनोद | Filmynism\nअभिनेता विनोद यादव की बहुप्रीतिक्षत भोजपुरी फिल्म ‘गुंडा’ का रिलीज डेट आउट हो गया है. फिल्म ‘गुंडा’6सितंबर को उत्तर प्रदेश के सिनेमाघरों में रिलीज होगी. क्राइम बेस्ड स्टोरी वाली इस फिल्म का ट्रेलर पहले ही यू-ट्यूब पर रिलीज हो चुका है, जिसे दर्शकों ने खूब पसंद किया है. इसके बाद फिल्म के निर्माता सिकंदर खान और निर्देशक इकबाल बख्श को फिल्म से उम्मीदें काफी बढ़ गई है.\nइकबाल बख्श ने बताया कि फिल्म क्राइम थ्रिलर जरूर है, लेकिन इसकी कहानी के कई आयामों वाली है, जो फिल्म रिलीज होने के बाद दर्शकों को पता चलेगा. हमने फिल्म को पूरी तरह से कमर्सियल तरीके से बनाया है. इस फिल्म की मेकिंग में हमने उन्नत तकनीक के साथ कई प्रयोग भी किये हैं, जो फिल्म को व्यापक बनाती है. फिल्म की कहानी ऐसी है कि दर्शक इससे आसानी से जुड़ पायेंगे. उन्होंने बताया कि फिल्म में विनोद यादव और अंजना सिंह की केमेस्ट्री खूब जंच रही हैं. उनकी ऑन स्क्रीन केमेस्ट्री दर्शकों को भी पसंद आने वाली है. फिल्म बेहद अच्छी बनी है. उम्मीद है सबों को बेहद पसंद आने वाली है. सिकंदर खान गुंजन पंत, सुशील सिंह और अयाज खान भी अहम् किरदार में हैं.\nगैलेक्सी नाइट ऑफ भोजपुरी में धमाल मचाएंगे खेसारीलाल\nअगर आप सुपर स्टार खेसारीलाल यादव या भोजपुरी सिने कलाकारों के फैन हैं और उनके साथ अपनी शाम यादगार बनाना चाहते हैं, तो हो जाइये तैयार. शुक्रवार6दिसंबर को दिल्ली के द्वारका स्थित शहीद भगत सिंह पार्क में सजने वाली है भोजपुरिया सितारों की महफिल. यानी6दिसंबर को द्वारका में आयोजित होने वाले[…]\nभोजपुरी इंडस्ट्री के सुपरस्‍टार कहलाने वाले खेसारीलाल यादव, शुभी शर्मा (Shubhi Sharma) और पूजा गांगुली (Pooja Ganguly) की भोजपुरी फिल्‍म ‘एक साजिश जाल’ का ट्रेलर आते ही जबरदस्त धमाल मचा दिया है. फिल्‍म का ट्रेलर यूट्यूब चैनल से रिलीज किया गया है. Advertisement इस फिल्‍म के ट्रेलर के मुताबिक फिल्‍म की कहानी प्रेम और पैसे[…]


फुटबॉल का इतिहास: विश्व में फुटबॉल कहां खेला जाता है? | Football History in Hindi\nविश्व में फुटबॉल कहां-कहां खेला जाता है\nफुटबॉल का इतिहास: पूरे विश्व को जिस प्रकार महाद्वीपों में बांटा गया है उसी प्रकार फुटबॉल की गवर्निग बॉडी यानि फुटबॉल फेडरेशन्स को भी महाद्वीपों के मद्देनज़र रखते हुए उनकी गवर्निंग बॉडी को बनाया गया है. थोड़ा आसान भाषा में समझते हैं.7में से6महाद्वीपों (अंटाकर्टिक को छोड़कर) में Football खेला जाता है. एशिया, साउथ अमेरिका, नॉर्थ अमेरिका, यूरोप(यॉरप), अफ्रीका, और ओशियाना (ऑस्ट्रेलिया).\nमगर जब महाद्वीपों को मद्देनजर रखते हुए फुटबॉल की गवर्निंग बॉडी बनाई गई तो थोड़ा सा बदलाव किया गया.\nऑस्ट्रेलिया, जोकि एक महाद्वीप है, एशिया के एक देश के रुप में खेलती है. यह एशिया में खेली जाने वाली लीग में हिस्सा लेती है. और ओशियाना में न्यूजीलैंड, फिजी, टोंगा आदि देश हिस्सा लेते हैं जिन्हें ओशियाना देश के रुप में भी जाना जाता है. ऑस्ट्रेलिया की टीम वर्ष 2006 तक ओशियाना की गवर्निंग बॉडी के अन्तर्गत आती थी. लेकिन 2006 के बाद से वह एशिया की गवर्निंग बॉडी के अन्तर्गत अपनी Football खेलने लगी. एशिया की गवर्निंग बॉडी का नाम है एशियन फुटबॉल कॉन्फडरेशन (एफसी). जिसके अन्तर्गत 47 देश आते हैं. जिसमें भारत भी आता है.\nतो आपको इस लेख में बताते हैं कि विश्व में कौन- कौन सी कॉन्फडरेशन हैं.\nएशियन फुटबॉल कॉन्फेडरेशन (AFC)–\nएशियन फुटबॉल कॉन्फडरेशन के अन्तर्गत5फुटबॉल फेडरेशन आती हैं जिसमें ईस्ट एशियन फुटबॉल फेडरेशन, साउथ एशियन फुटबॉल फेडरेशन, सेंट्रल एशियन फुटबॉल फेडरेशन, वेस्ट एशियन फुटबॉल फेडरेशन और एसियन फुटबॉल फेडरेशन. इन फेडरेशन के अन्तर्गत कुल 47 देश Football खेलते हैं. इस कॉन्फडरेशन के अन्तर्गत भारत, अफगानिस्तान, ऑस्ट्रेलिया, पाकिस्तान आदि टीमें आती हैं. इस कॉन्फेडरेशन की स्थापना 8 मई 1954 में हुई थी व इसका मुख्यालय मलेशिया में है.\nयूनियन ऑफ यूरोप फुटबॉल एसोसिएशन (UEFA) –\nफुटबॉल का इतिहास: यूएफा विश्व की सबसे अमीर व सबसे प्रसिद्ध गवर्निंग बॉडी है. इसके अन्तर्गत यूरोप में स्थित देश आते हैं जिसमें इंग्लैंड, बेल्जियम, इटली, जर्मनी आते हैं. यूएफा के अन्तर्गत कुल 55 देश आते हैं जो इस यूएफा का हिस्सा हैं. फीफा रैंकिग की टॉप की टीमें ज्यादातर यूएफा के अंडर की खेलती हैं. व अगर बात भारत की करें तो भारत में ज्यादातर लीग यूएफा की ही देखी जाती हैं.\nकॉन्फेडरेशन ऑफ अफ्रीकन फुटबॉल (CAF)–\nकॉन्फेडरेशन ऑफ अफ्रीकन फुटबॉल के अन्तर्गत 56 देश आते हैं. यह कॉन्फेडरेशन 10 फरवरी 1957 को बनी थी व इसका मुख्यालय इजिप्ट में हैं. इस यूनियन के अन्तर्गत खेलने वाले सेन्गल, टुनेशिया, नाईजीरिया, अल्जीरिया, इजिप्ट आदि हैं.\nकॉन्फेडरेशन ऑफ नॉर्थ, सेन्ट्रल अमेरिकन एण्ड करेबियन एसोसिएशन फुटबॉल (CONCACAF) –\nइस एसोसिएशन के अन्तर्गत कुल 41 देश आते हैं यह मुख्य रुप से अमेरिका में आने वाले राष्ट्रों की गवर्निंग करती है. इस कॉन्फेडरेशन की स्थापना 18 सितम्बर 1961 में की गई थी. व इसका मुख्यालय मैक्सिको में हैं. इस एसोसिएशन के अन्तर्गत यूएसए, जमैका, कोस्टा रिका, कनाडा, मैक्सिको, पनामा आदि हैं.\nओशियाना फुटबॉल कॉन्फेडरेशन (OFC) –\nफुटबॉल का इतिहास: ओशियाना फुटबॉल कॉन्फेडरेशन, में 14 देश आते हैं यह देशों की संख्या की दृष्टि से दूसरे नम्बर पर आता हैं. इस एसोसिएशन की स्थापना 1964 में की गई थी व इसका मुख्यालय न्यूजीलैंड में हैं. इस कॉन्फेडरेशन में की मुख्य टीम फिजी, न्यूजीलैंड, सोलेमन आईसलैंड, पापुआ न्यूगीनिया आदि हैं.\nसाउथ अमेरिकन फुटबॉल कॉन्फेडरेशन (CONMEBOL) –\nसाउथ अमेरिकन फुटबॉल कॉन्फेडरेशन, विश्व की सबसे छोटी एसोसिएशन है इसके अन्तर्गत कुल 10 देश आते हैं. इस कॉन्फेडरेशन की स्थापना9जुलाई 1916 में की गई थी यानि 103 वर्ष पहले. और यह पहली कॉन्फेडरेशन हैं जो फीफा द्वारा बनाई गई थी. इस एसोसिएशन के अन्तर्गत ब्राजील, उरुग्वे, अर्जेन्टीना, कोलंबिया, प्राग आदि देश आते हैं.\nआपको बता दे कि फीफा की स्थापना 21 मई 1904 में की गई थी जिसके अन्तर्गत सारे कॉन्फडरेशन आती हैं.\nTags: Football, Football History in Hindi, फुटबॉल, फुटबॉल कहां-कहां खेला जाता है, फुटबॉल का इतिहास:


गाली देने के बाद बोलीं साध्वी ज्योति, 'संत होने के नाते झुकने को तैयार, मांगती हूं माफी' - Union minister niranjan jyoti courts controversy while campaigning in delhi chaos in parliament - AajTak\nगाली देने के बाद बोलीं साध्वी ज्योति, 'संत होने के नाते झुकने को तैयार, मांगती हूं माफी'\nमोदी सरकार में राज्य मंत्री साध्वी निरंजन ज्योति ने अपनी अभद्र जुबान पर सफाई देने की कोशिश की, लेकिन उग्र हो रही कांग्रेस ने इसे मुद्दा बना लिया है. मंगलवार को पार्टी ने संसद में इस मुद्दे को उठाया, जिसके बाद साध्वी को अपने बयान पर खेद जताना पड़ा. उन्होंने कहा, 'मैं अपने शब्द वापस लेती हूं और इस पर माफी मांगने को भी तैयार हूं.' लेकिन कांग्रेस निरंजन ज्योति को मंत्रिपरिषद से निकालने की मांग कर रही है.\nनई दिल्ली, 02 दिसंबर 2014, अपडेटेड 07 जनवरी 2015 07:13 IST\nमोदी सरकार में राज्य मंत्री साध्वी निरंजन ज्योति ने अपनी अभद्र जुबान पर सफाई देने की कोशिश की, लेकिन उग्र हो रही कांग्रेस ने इसे मुद्दा बना लिया है. मंगलवार को पार्टी ने संसद में इस मुद्दे को उठाया, जिसके बाद साध्वी को अपने बयान पर खेद जताना पड़ा. उन्होंने कहा, 'मैं अपने शब्द वापस लेती हूं और इस पर माफी मांगने को भी तैयार हूं.' लेकिन कांग्रेस निरंजन ज्योति को मंत्रिपरिषद से निकालने की मांग कर रही है. लेकिन सरकार ने कहा है कि साध्वी के इस्तीफे का सवाल ही नहीं है और विपक्ष चाहे तो उनके खिलाफ एफआईआर करवा दे.\nसदन में खुद वित्त मंत्री अरुण जेटली को खड़े होकर अपनी ओर से माफी मांगनी पड़ी. उन्होंने कहा कि साध्वी निरंजन ज्योति ने खेद शब्द का इस्तेमाल किया था, लेकिन अब वह माफी भी मांग चुकी हैं. राज्यसभा में कांग्रेस ने प्रश्नकाल स्थगित करने का प्रस्ताव दिया है. इससे पहले, भारी हंगामे के चलते लोकसभा को सुबह थगित भी करना पड़ा. सदन के बाहर भी साध्वी ज्योति ने दोबारा माफी मांगी. उन्होंने कहा, 'मैं संत हूं, संत होने के नाते भी मैं माफी मांगती हूं. मैं झुकने के लिए तैयार हूं. मैंने संसद के दोनों सदनों से माफी मांगी है. अगर मेरे बयान से किसी की भावनाएं आहत हुई हैं, मैं अपने शब्द वापस लेती हूं और माफी मांगती हूं.' अनुशासित PM मोदी के बड़बोले मंत्री\nShe has no right to remain in the council of Ministers : Ashwani Kumar,Congress on Niranjan Jyoti\n— ANI (@ANI_news) December 2, 2014\nगौरतलब है कि केंद्रीय खाद्य राज्य मंत्री साध्वी ज्योति ने सार्वजनिक मंच से विपक्षी पार्टियों के लिए गाली का इस्तेमाल किया. उनके शर्मनाक शब्द इस तरह थे, 'दिल्ली में या तो रामजादों (राम के पुत्रों) की सरकार बनेगी या फिर ह***जादों की सरकार बनेगी. फैसला आपको करना है.'\nबयान के बाद बेतुकी सफाई\nबयान पर विवाद होने के बाद उन्होंने जो सफाई दी, वह भी बेहद बेतुकी थी. उन्होंने कहा, 'मैंने किसी का नाम नहीं लिया. किसी पार्टी, नेता, धर्म या जाति का नाम नहीं लिया. हमने अलगाववादी शक्ति के बारे में बोला, जो देश को नहीं मानते, संसद पर हमला करते हैं, ऐसे लोगों को आप क्या कहेंगे? हिंदुस्तान में रहने वाला व्यक्ति हिंदुस्तानी है. यदि वह खुद को हिंदुस्तानी नहीं मानता, ऐसे व्यक्ति के लिए ही मैंने कहा है.'\nHumne algaavvaadi shakti ke bare mein bola, jo desh ko nhi maante, sansad par humla karte hain,aise logon ko aap kya kahenge?Sadhvi Jyoti\nHindustan mein rehne wala har vyakti Hindustani hai,yadi wo khud ko Hindustani nhi manta,aise vyakti ke liye hi maine kaha hai: Sadhvi Jyoti\nसाध्वी की सफाई इसलिए भी हजम नहीं होती क्योंकि दिल्ली में सरकार बनाना तो दूर, कोई अलगाववादी या देशद्रोही ताकत चुनाव मैदान में नहीं है. ऐसे में उनका बयान सीधे तौर पर विरोधी मत की पार्टियों या उनमें से किसी एक पार्टी के लिए है. गौरतलब है कि मंगलवार को हुई बीजेपी संसदीय दल की बैठक में भी पार्टी नेतृत्व ने सांसदों से भाषा की गरिमा का ख्याल रखने को कहा है और इसके बाद साध्वी भी अपने बयान से पलट रही हैं. हालांकि उनका शर्मनाक बयान कैमरे पर दर्ज हो चुका है.\nहे ईश्वर , गिरिराज सिंह और साध्वी ज्योति को माफ़ करना , ये नहीं जानते ये क्या बोल रहे हैं ! ये अपने को राम भक्त कहते है !!!\n— ashutosh (@ashutosh83B) December 1, 2014\nभगवान राम ने कभी मर्यादा नहीं तोड़ी । नक़ली राम भक्तो को क्या पता मर्यादा क्या होती है ? ये धर्म के लुटेरे हैं । भगवान इनको माफ़ करना ।\n— ashutosh (@ashutosh83B) December 2, 2014\nसाध्वी निरंजन ज्योति के बयान पर चौतरफा हमले हो रहे हैं. कांग्रेस नेता अश्विनी कुमार ने बयान को आपत्तिजनक बताया. पार्टी के प्रमोद तिवारी ने तो यहां तक कह डाला कि बीजेपी सरकार में आतंकवादियों और नक्सलियों के अच्छे दिन आ गए हैं. वहीं सपा नेता नरेश अग्रवाल ने प्रधानमंत्री से मामले में दखले देने और अपने मंत्रियों को समझाने की अपील की. आम आदमी पार्टी भी साध्वी के बयान के बहाने बीजेपी पर वार कर रही है. पार्टी सांसद भगवंत मान ने कहा, 'हम मामले को संसद में उठाएंगे. बीजेपी अभिमान की भाषा बोल रही है, दिल्ली के लोग सब देख रहे हैं.'\nमोदी की मंत्री ने सरेआम मंच से दी गाली\nममता के खिलाफ FB पर आपत्तिजनक टिप्‍पणी\nसाध्वी के बयान पर दोनों सदनों में हंगामा\nसाध्वी ने संसद में बयान पर खेद जताया\nविपक्ष का हंगामा, साध्वी को बर्खास्त करने की मांग


एहसान जाफ़री और ज़किया जाफ़री के साथ निशरीन हुसैन (फोटो साभार: फेसबुक/निशरीन हुसैन)\nमेरा नाम निशरीन हुसैन है. मेरा जन्म भारत के मध्य प्रदेश राज्य के एक छोटे से नगर खंडवा में हुआ था, जो कि मेरे नाना का गृह-नगर था. मेरे नाना पास के रूस्तमपुर गांव में किसान थे.\nमेरे दादा बुरहानपुर के डॉक्टर थे, जो अपने परिवार के साथ अहमदाबाद आ गए थे. यही वह नगर है जिसे मेरी मां जकिया जाफरी अपना घर कहती थीं.\nकिसी भी दूसरे परिवार की ही तरह मेरे पिता का परिवार भी काम और पढ़ाई के दरमियान संघर्ष कर रहा था. वे दो बेडरूम के छोटे से घर में रहते हुए हिंदुओं और कुछ मुस्लिमों के मिले-जुले समुदाय से घिरे होकर खुद को महफूज महसूस करते थे.\nमेरे पिता वकालत की पढ़ाई करते हुए अपना खर्च चलाने के लिए हमारे स्थानीय मोटरसाइकिल मरम्मती की दुकान के मालिक कुबेर सेठ और हमारे स्थानीय किराना की दुकान के मालिक रमा सेठ के यहां उनके हिसाब-किताब को देखने का काम करते थे. यह एक सामान्य भारतीय गृहस्थी थी, एक सामान्य भारतीय परिवार था. सिवाय इसके कि हम मुसलमान थे.\n1969 के दंगों ने अकल्पनीय तबाही बरपाई. मेरी अम्मी उस रात को याद करते हुए, जिस रात विपदा हम पर टूट पड़ी थी, कहती हैं कि उनके पास शेल्फ पर रखी उनकी शादी की एकमात्र तस्वीर को भी उठाने का वक्त नहीं था. जैसे-जैसे दंगाई भीड़ घरों को जलाते, लूटपाट करते और लोगों की हत्या करते हुए पास आती गई, मेरी अम्मी और अब्बा, मेरे दादा-दादी, चाचा-चाची हमारे और सैकड़ों दूसरे मुसलमानों के साथ अंधेरे और अराजकता के बीच अपने और अपने बच्चों के लिए रास्ता खोजते हुए भागे.\nएक पांच साल की बच्ची के तौर पर मुझे दूर से दिखाई देने वाली बस एक रोशनी याद है, जो जलते हुए मुसलमानों से उठ रही आग की लपटों की रोशनी थी, जिनमें मेरा घर भी शामिल था. रेल की पटरियों के साथ-साथ घंटों तक चलने के बाद मेरा परिवार एक कोयले से लदी मालगाड़ी पर चढ़ गया.\nहमारे साथ बड़ी संख्या में जान बचाकर भागने वाले और भी लोग थे. उन सबके पास घर के नाम पर नाममात्र के सामानों वाला जो घर था, वह राख हो चुका था. उसके बाद अहमदाबाद में मलेक्षबन स्टेडियम में शरणार्थी तंबुओं में लंबे दिनों और खाने के लिए लंबी कतारों की शुरुआत हुई.\nयहां यह याद दिलाया जाना चाहिए कि मेरी पैदाइश के लोकतांत्रिक देश में, मैं किसी कुदरती तबाही के कारण शरणार्थी शिविर में नहीं थी, बल्कि मुसलमानों के खिलाफ बढ़ती नफरत के कारण थी- नफरत की राजनीति, नफरत को भड़काने वाले भाषणों और राष्ट्रीय स्वयंसेवक संघ (आरएसएस) और विश्व हिंदू परिषद (विहिप) की वजह से थी.\nमेरे अब्बा और उनके पक्ष का परिवार सियासत में काफी सक्रिय था. मेरे दादा और दादीजान (हां मेरी दादीजान भी), मेरे पिता, चाचा और चाचियां- वे सभी अंग्रेजों के खिलाफ भारत छोड़ो आंदोलन के दौरान जेल गए थे. उन्हें विरोध प्रदर्शनों और रैलियों से गिरफ्तार किया गया था.\n1969 के दंगों के बाद मेरे पिता अपने घर में वापस लौटने और उसका पुनर्निर्माण करने के लिए कृतसंकल्प थे और उन्होंने ऐसा किया भी. वे वापस लौटे और उन्होंने अपने परिवार और पड़ोसियों के साथ मिलकर अपने घर का पुनर्निर्माण किया. कुबेर सेठ और रामा सेठ ने मेरे माता-पिता को अपनी दुकान के पीछे एक छोटे से कमरे में जगह दी.\nमेरे पिता की कोशिश से हम एक बार फिर बस गए और 1969 के बाद हमने एक बार फिर एक नई जिंदगी की शुरुआत की. हम जैसे-जैसे बड़े होते गए हमने उस इलाके में अपने पड़ोसियों के साथ दोस्तियां कीं, हम साथ-साथ स्कूल जाते थे और सामाजिक आयोजनों में साथ-साथ शिरकत करते थे. 1983 में मेरी शादी के बाद मैं अमेरिका में बस गई. मेरे बच्चे हर गर्मी मेरे माता-पिता के साथ अहमदाबाद में बिताते थे.\nअम्मी हमेशा यह कहा करती थीं कि हमारे अब्बा के संकल्प और दान में मिले जर्मन के बर्तन (अल्यूमिनियम के बर्तन) के अलावा हमें और किस चीज की जरूरत थी? दान में मिले इन बर्तनों को काफी करीने से मुश्किल दिनों की याद में 19, गुलबर्ग सोसाइटी की नई रसोई में रखा गया था, जब तक कि वे मेरे पिता के साथ 2002 में राख में नहीं बदल गए. जी हां, मैं भारत के बारे में, मेरे देश; अहमदाबाद शहर, मेरे घर के बारे में बात कर रही हूं.\nमेरा दिमाग बार-बार उस दिन की ओर चला जाता है और मैं उस क्षण के बारे में सोचने से खुद को दूर रखना चाहती हूं, जब आरएसएस/विश्व हिंदू परिषद से जुड़ी हुई या उससे प्रेरित हिंसक भीड़ ने मेरे 74 वर्षीय पिता, पूर्व सांसद अहसान हुसैन जाफरी को घर से खींच लिया था. यह 28 फरवरी 2002 की घटना है.\nउन्होंने मेरे पिता को घसीट कर बाहर निकाला और पुलिस कुछ फीट की दूरी पर परिसर के बाहर एक वैन में मूकदर्शक बन कर बैठी रही, गोया कि वे उनकी मौत की पुष्टि का इंतजार कर रही थी. उन्होंने उनके जिंदा रहते हुए उनके हाथ और पांव काट दिए. और जैसा कि चश्मदीद गवाहों का कहना है उन्होंने आखिरी चोट उनके सिर पर की. उन्होंने उनके सिर को एक त्रिशूल पर टांग दिया और इसे अकल्पनीय तरीके से ‘जय श्री राम, जय श्री कृष्ण’ के नारों के साथ चारों तरफ घुमाया.\nजिस समय तक उन्होंने उनके शरीर के हिस्सों को जलाया, बाकी के गुंडों ने बच्चों, औरतों और आदमियों को साथ लूटपाट, बलात्कार और हत्याओं का शिकार बनाया. जलते हुए शरीरों के साथ, छोटे बच्चे पानी के खुले टैंक में कूद पड़े. जवानों और बूढ़ों के एक पूरे समुदाय के शरीर के टुकड़े-टुकड़े करके उन्हें जलाकर राख कर दिया गया.\nयह वास्तव में उसी दिन समाप्त नहीं हो गया. पूरा गुजरात जलता रहा और सत्ता में बैठे लोग दंगाई गिरोहों को उकसाने के लिए भाषण देते रहे, अखबारों ने सत्ताधारी भाजपा की शह पर राज्यभर में फर्जी खबरें फैलाईं.\nअहमदाबाद की गुलबर्ग सोसाइटी और नरोदा पाटिया से लेकर गुजरातभर के गांवों तक ट्रकों में भर-भर कर लाशों को गहरे कुओं में दफन कर दिया गया ताकि सबूतों को मिटाया जा सके. ऊपर और नीचे के सभी भगवानों, घरों और दिलों ने चुप्पी ओढ़ ली.\nजिस समय पूरा गुजरात राज्य जल रहा था और औरतें और बच्चे मदद की गुहार लगाते हुए सड़कों पर भाग रहे थे, उस समय पुलिस के आला अधिकारियों ने कहा, ‘हमारे पास आपको बचाने का हुक्म नहीं है.’ भाजपा शासित राज्य में 2002 में दिनदहाड़े जो हुआ उसकी पुष्टि ह्यूमन राइट्स वॉच ने अपनी रिपोर्ट में की.\nयह अकल्पनीय है. लेकिन ऐसा भारतभर में होता है. राजनीति और सत्ता के लिए हम इतने नीचे गिर गए. इतने नीचे कि हमने अपने समाज के एक हिस्से के साथ जो किया, उसके लिए हमारे अपने बच्चे हमें पहचानने से इनकार कर देंगे.\nमेरे पिता एक वकील एक सियासतदां और एक कवि थे. अपनी किताब कंदील में उन्होंने भारत के बारे में लिखा :\nहर दिल में मोहब्बत की उख्खुवत की लगन है\nये मेरा वतन मेरा वतन मेरा वतन है\nसियासत नफरत का खेल है. चुनाव हिंदू-मुस्लिम के नाम पर नफरत फैला कर लड़े जाते हैं. यह रुकना चाहिए. भारत एक धर्मनिरपेक्ष देश है. हमारे संस्थापकों ने एक खूबसूरत संविधान का निर्माण किया. उसे हमें जीवन में उतारना चाहिए.\n(निशरीन हुसैन ज़किया जाफ़री और एहसान जाफ़री की बेटी हैं.)\nTagged as: 2002 Gujarat riots, 2002 गुजरात दंगा, Ehsan Jafri, Gujarat riots, Gulberg Society, Hindu-Muslim, News, Nishrin Hussain, politics, Rashtriya Swayamevak Sangh, RSS, VHP, Vishwa Hindu Parishad, Zakiya Jafri, आरएसएस, एहसान जाफरी, ख़बर, गुजरात, गुजरात दंगा, गुलबर्ग सोसाइटी, जाकिया जाफरी, द वायर हिंदी, निशरीन हुसैन, न्यूज़, राजनीति, विहिप, समाचार, हिंदी समाचार


Laptop To Laptop Data kaise Transfer kare in Hindi- एक लैपटॉप से दूसरे लैपटॉप में डाटा कैसे ट्रांसफर करे पूरी जकनकारी? - Zeemahi.com\nHome PC Laptop To Laptop Data kaise Transfer kare in Hindi- एक लैपटॉप से...\nLaptop To Laptop Data kaise Transfer kare in Hindi:- हेलो मेरे प्यारे दोस्तो आज हम आप सभी के लिए हमेशा की तरह एक नया आर्टिकल नई जानकारी के साथ लेकर आये है। आज हम आपके लिए इस आर्टिकल में Laptop to Laptop Data kaise transfer kare की पूरी जानकारी विस्तार से बताने वाले हैं।\nयदि आपको भी अपने लैपटॉप का डेटा दूसरे लैपटॉप में ट्रांसफर करना है तो आपको हमारे इस आर्टिकल में लास्ट तक पढ़ना है। और दिए गए स्टेप्स को फॉलो करना है। जैसा कि हम अपने स्मार्टफोन में मौजूद डेटा जैसे song, movie and Aap को एक फोन से दूसरे फोन में शेयर करते हैं।\nइसी तरह हम अपने लैपटॉप की फाइल्स, सॉफ्टवेयर तथा अन्य डेटा को अपने दोस्तों के साथ शेयर करते हैं। स्मार्ट फोन के डेटा को ट्रांसफर करने के लिए आपको प्लेस्टोर पर कई Aap मिल जाएंगे जिनकी मदद से आप मोबाइल फोन के डेटा को आसानी से ट्रांसफर कर सकते हैं।\nलेकिन यदि बात करे लैपटॉप की तो इसमें डेटा ट्रांसफर करने में थोड़ी परेशानी होती है। यदि हम लैपटॉप में डेटा ट्रांसफर करने की सही जानकारी हो तो Laptop to Laptop Data transfer करना ज्यादा मुश्किल नही है। इस लिए हम आपके लिए Laptop to Laptop Data transfer kare की पूरी जानकारी लेकर आये हैं।\nअब आप आसानी से Laptop to Laptop Data transfer कर सकते हैं। वैसे तो ज्यादा लोग Laptop to Laptop Data transfer करने के लिए पेन ड्राइव का use करते हैं लेकिन इसमें काफी समय लग जाता है। और आप पेन ड्राइव के द्वारा लिमिट डेटा ही Laptop to Laptop Data transfer कर पाते हैं।\nइसमें भी आपको काफी समय लग जाता है। क्योंकि पेन ड्राइव में डेटा बहुत ही धीरे धीरे ट्रांसफर होता है। लेकिन आप पेन ड्राइव से ही नही बल्कि कई ऑप्शन के द्वारा Laptop to Laptop Data transfer कर सकते हैं। अधिक जानकारी प्राप्त करने के लिए इस आर्टिकल को अंत तक जरूर पढे।\nLaptop to Laptop Data kaise transfer kare-\nयदि आप Laptop to Laptop Data transfer करना चाहते हैं तो आप पेन ड्राइव से नही अथवा बहुत से तरीको से Laptop to Laptop बड़ी आसानी से डेटा ट्रांसफर कर सकते हैं। आप अपने लैपटॉप के डेटा के According नीचे दिए गए किसी भी तरीके का use करके laptop to laptop data transfer कर सकते हैं। यह तरीके निम्न प्रकार है।\nLan Cable का use आमतौर पर शेयरिंग के लिए करते है लेकिन आप इसका use डेटा ट्रांसफर करने के लिए भी कर सकते हैं। इसका इस्तेमाल ज्यादातर कालेज, ऑफिस तथा उन स्थानों पर किया जाता है जहाँ एक ही नेटवर्क का कनेक्शन कई सारे सिस्टम से जुड़ा होता है।\nआपकी जानकारी के लिए बता दें कि Lan Cable का अपने खुद का एक नेटवर्क कनेक्शन होता है। जिसमे आप एक साथ कई लोगो को एक साथ maximum 100 से अधिक डेटा फ़ाइल ट्रांसफर कर सकते हैं। आप Lan Cable के द्वारा स्पीड के साथ कम समय मे बड़ी आसानी से Laptop to Laptop Data transfer कर सकते हैं।\nHard Drive और पेन ड्राइव एक समान काम करते हैं। Laptop to Laptop Data transfer करने के लिए hard drive सबसे आसान और उपयोगी साधन है। Hard Drive से आप किसी भी बड़ी से बड़ी डेटा फ़ाइल को Laptop to Laptop transfer कर सकते हैं।\nइसमें आप 1 GB से 500 GB तक अधिक डेटा आसानी से एक साथ ट्रांसफर कर सकते हैं। डेटा ट्रांसफर करने के लिए आपको सबसे पहले एक लैपटॉप या कंप्यूटर का डेटा Hard Drive में copy करना होती है। इसके बाद आपको उस Hard Drive को दूसरे लैपटॉप या कंप्यूटर में लगाकर सभी डेटा कॉपी कर लेना है। इस प्रकार आप Hard Drive के द्वारा आसानी से Laptop to Laptop Data transfer कर सकते हैं।\nदोस्तो क्या आप जानते हैं कि पहले इंटरनेट का use movie, song डाऊनलोड और ऑनलाइन देखने के लिए ही कर सकते हैं। लेकिन अब आप इंटरनेट के द्वारा भी Laptop to Laptop Data transfer कर सकते हैं।\ninternet के द्वारा डेटा ट्रांसफर करने के लिए आपके पास एक अच्छा नेटवर्क होना तथा एक सॉफ्टवेयर की बहुत आवश्यक है। आप Team Viewer सॉफ्टवेयर का use कर सकते हैं। आज के समय में ज्यादातर लोग Laptop to Laptop Data transfer करने के लिए Team Viewer का ही इस्तेमाल करते हैं।\nHard ड्राइव के जैसे आप पेन ड्राइव से भी Laptop to Laptop Data transfer कर सकते हैं। इसके द्वारा आप 128 GB तक डेटा आसानी से ट्रांसफर कर सकते है।\nयह आपको किसी भी कंप्यूटर या मोबाइल शॉप पर आसानी से मिल जाएगा। इसमें पहले आपको एक लैपटॉप का डेटा फ़ाइल copy करनी होती है इसके बाद इस फ़ाइल को दूसरे लैपटॉप में कॉपी करनी होती है। इस प्रकार आप कोई भी छोटी बड़ी फ़ाइल Laptop to Laptop Data transfer कर सकते हैं।\nदोस्तो आप बिना इंटरनेट के Laptop to Laptop Data transfer करने के लिए wifi network का use कर सकते हैं। आप आसानी से लैपटॉप में wifi कनेक्ट करके डेटा फ़ाइल ट्रांसफर कर सकते हैं।\nwifi नेटवर्क द्वारा डेटा ट्रांसफर करने के लिए आपको अपने लैपटॉप या कंप्यूटर में Xzender, Shareit जैसे सॉफ्टवेयर को अपने लैपटॉप में डाऊनलोड करके install करना होगा। जिसकी मदद से आप Laptop to Laptop and laptop to mobile Data आसानी से transfer कर पाएंगे।\nआपकी जानकारी के लिए आपको पता होना चाहिए कि Laptop to Laptop Data file transfer करने के लिए Blutooth का use सबसे अधिक किया जाता है। लेकिन जैसे जैसे नई टेक्नोलॉजी आ रही है वैसे वैसे Blutooth का इस्तेमाल कम होता जा रहा है।\nइसमें आप कम से कम 1GB तक डेटा Laptop to Laptop शेयर कर सकते हैं। इसकी स्पीड ऊपर बातये गए सभी तरीको में सबसे कम होती है। डेटा ट्रांसफर करने के लिए आपको दोनों लैपटॉप को आपस में Blutooth के द्वारा कनेक्ट करना होता है। इसमें आप डेटा के साथ साथ नेटवर्क भी साझा कर सकते हैं।\nदोस्तों उम्मीद करते Laptop To Laptop Data kaise Transfer kare in Hindi- एक लैपटॉप से दूसरे लैपटॉप में डाटा कैसे ट्रांसफर करे? की जानकरी आपको पसंद आई होगी अगर पसंद आई तो इसे अपने दोस्तों को Facebook,twitter,whatsapp पर पर शेयर करे जिससे ये जानकारी उनको भी मिल सकते || धन्यवाद||\nLaptop To Laptop Data kaise Transfer\nLaptop To Laptop Data kaise Transfer kare\nLaptop To Laptop Data kaise Transfer kare in Hindi\nPrevious articleOnline Fake Number Se kisi ko Free Call Kaise kare In Hindi- ऑनलाइन fake नंबर से Call कैसे करें?\nNext articleApne Mobile Phone Se Document Files Photo Scan Kaise Kare In Hindi- Document Files Photo Scan कैसे करे पूरी जानकारी?


श‍िल्पा से मलाइका तक, इन बॉलीवुड एक्ट्रेसेज की फिटनेस का राज है 'योग' - Entertainment AajTak\nश‍िल्पा से मलाइका तक, इन बॉलीवुड एक्ट्रेसेज की फिटनेस का राज है 'योग'\nपूरी दुनिया में 21 जून को अंतरराष्ट्रीय योग दिवस मनाया जाता है. कोरोना के बीच योग की अहमियत और ज्यादा बढ़ गई है. अपनी इम्यूनिटी को मजबूत रखने को लिए योग को काफी अहम बताया जाता है. बॉलीवुड के कई सेलेब्स ऐसे हैं जिन्होंने योग पर खासा विश्वास दिखाया है. कई ऐसी अभिनेत्रियां हैं जिन्होंने योग कर खुद को फिट भी रखा है और दूसरों को मोटिवेट भी किया है.\nशिल्पा शेट्टी योग में खासा विश्वास दिखाती हैं. वो पिछले कई सालों से लगातार योग कर रही हैं. साल 2008 में उन्होंने Shilpa’s Yoga के नाम से डीवीडी भी निकाली थी. एक्ट्रेस ने खुद तो योग किया ही है, उन्होंने इसका इतना प्रचार किया है कि इसकी वजह से कई दूसरे लोग भी योग करने लगे हैं. शिल्पा ने कई मौकों पर योग को अपनी फिटनेस का राज बताया है.\nबॉलीवुड में वैसे तो कई सितारे फिटनेस फ्रीक हैं, लेकिन सबसे ज्यादा सुर्खियां बटोरती हैं मलाइका अरोड़ा क्योंकि उनके वर्कआउट वीडियो जमकर वायरल रहते हैं. मलाइका कई मुश्किल आसनों को आसानी से कर लेती हैं. उनकी योग करते हुए कई फोटोज सोशल मीडिया पर ट्रेंड करती हैं. मलाइका जिम में भी खूब पसीना बहाती हैं.\nएक्ट्रेस ने प्रेग्नेंसी के बाद अपने शरीर पर काफी मेहनत की थी. करीना ने बढ़े वजन को कम करने के लिए योग का सहारा लिया था. उनके ट्रेनर ने भी बताया था वे अपने शरीर को बेहतर ढंग से जानती हैं, साथ ही ये भी कि कौन सा आसन उनके लिए काम करेगा. करीना ने जिम के साथ-साथ योग पर भी खासा ध्यान दिया है. वो अपनी डाइट पर भी हमेशा नजर रखती हैं.\nसोनम कपूर भी फिट सेलेब्स में गिनी जाती हैं. उनकी खूबसूरत फोटोज सभी को पसंद आती है. लेकिन उस लुक के लिए सोनम ने काफी मेहनत की है. वो जिम में तो पसीना बहाती ही हैं, इसके अलावा रोज योग करना भी जरूरी समझती हैं. सोनम ने खुद एक बार बताया था कि वो रोज 30 मिनट योग करती हैं.\nजैकलीन अपनी फिटनेस और डांसिंग स्किल्स के लिए जानी जाती हैं. एक्ट्रेस की डांस करते वक्त जो फ्लेक्सिबिलिटी दिखती है, उसे देख हर कोई हैरान रह जाता है. जैकलीन को तो पोल पर भी बैलेंस करते हुए देखा गया है. उन्होंने पोल पर ही योग कर दिखाया था.\nआलिया भट्ट भी फिटनेस को लेकर हमेशा गंभीर रही हैं. वो कभी भी अपना वर्कआउट मिस नहीं करती हैं. एक्ट्रेस ने एक बार एंटी ग्रेविटी या एरियल योग किया था. उनकी वो फोटो सोशल मीडिया पर लंबे समय तक वायरल रही थी और खूब पसंद की गई थी.\nदीपिका भी लंबे समय से योग कर रही हैं. वो भी उन सेलेब्स में शामिल हैं जिन्होंने देश की इस प्राचीन विरासत पर अपना विश्वास जाहिर किया है. एक्ट्रेस ध्यान लगाने से लेकर आसन करने तक, वो सब करती हैं जिससे उनके मन को शांति मिले और शरीर फिट रहे.


CCTV कैमरे में कैद बेखौफ चोरों का तांडव\nसितंबर 25 , 2020 Lang. अ\nCCTV कैमरे में कैद बेखौफ चोरों का तांडव\nN7News Admin 30-03-2018 11:54 PM बोकारो\nक्लिक कर देंखे वीडियो\nक्या आम और क्या खास. बोकारो में बढ़ती चोरी की घटनाओं से सभी परेशान हैं. सुरक्षा को लेकर बीएसएल के अधिकारी सिटी थाना से गुहार लगा रहे हैं. हाई सिक्यूरिटी जोन में भी अधिकारी का आवास सुरक्षित नहीं है. ये सीसीटीवी में कैद चोरों का लाइव फुटेज बता रहा है.\nबीएसएल के अधिकारी के आवास पर चोरों ने एक या दो बार नहीं बल्कि तीन बार चोरी का प्रयास किया, लेकिन फूल के गमलों के सिवाय कुछ ज्यादा उन्हें नसीब नहीं हुआ. क्या चोर रेकी कर रहे हैं या फिर फूलों पर ही हाथ साफ कर रहे हैं यह तो जांच का विषय है. लेकिन अधिकारी व उनका परिवार जरुर डरा सहमा है.\nसेक्टर वन स्थित आवास संख्या वन बी 213 में रहने वाले बोकारो स्टील प्लांट के एजीएम संजय कुमार को यह डर सताने लगा है कि विधायक और सरकारी अधिकारी का आवास के रहते चोर बेधड़क चोरी का प्रयास कर रहे हैं ऐसे में सुरक्षा पर सवाल तो जरुर उठता है. सीसीटीवी में देख सकते है कि चोर एक बार नहीं बल्कि तीन बार 24 मार्च से 27 मार्च तक अलग-अलग समय में दीवार फांदकर अंदर दाखिल हो रहे हैं और इस दौरान सीसीटीवी में पुलिस की पेट्रोलिंग गाड़ी भी जाती नजर आ रही है. ऐसे में समझा जा सकता है कि पुलिस के नाक के नीचे चोर अपना काम आराम से करते नजर आ रहे हैं. सिटी थानेदार का कहना है कि मामले की जानकारी मिली है व फुटेज के आधार पर कारवाई की जा रही है.\nप्रश्नपत्र लिक होने का विरोध, CBSE चेयर पर्सन का पुतला दहन


puneet agrawal's world of Jokes: ?? बहुत अधिक पसीना आता है...... पसीना आने की समस्या..........\n?? बहुत अधिक पसीना आता है...... पसीना आने की समस्या..........\nशरीर की सफाई का पूरा ध्यान दें। रोज नहाएं। नहाने के पानी में चुटकी भर बेकिंग सोडा डालकर नहाने से भी पसीने को नियंत्रित कर सकते हैं।\nटमाटर का जूस- रोज दिन में एक बार टमाटर का जूस लेने से अधिक पसीने से राहत मिलती है।\nग्रीन टी- रोज एक कप ग्रीन टी पीने से पसीने को नियंत्रित करने में आसानी होती है।\nपानी- अधिक से अधिक पानी पिएं जिससे पसीने से दुर्गंध आपको न परेशान करे।\nस्ट्राबेरी, अंगूर और बादाम- इनमें सिलिकॉन अधिक मात्रा में होता है जिससे पसीना अधिक बनता है। डाइट में इन्हें कम लें।


IPL 2022 Harshal Patel reaction on Mankading हर्षल पटेल ने मांकडिंग आउट को लेकर दिया बड़ा बयान\nहर्षल पटेल ने मांकडिंग आउट को लेकर दिया बड़ा बयान\nहर्षल पटेल ने इसको लेकर एक अहम बात कही है\nअंतरराष्ट्रीय क्रिकेट में नियम बनाने वाली संस्था एमसीसी ने हाल ही में नॉन स्ट्राइक छोर पर बाहर निकलने वाले खिलाड़ी को आउट करने के नियम को मंजूरी दी है। इसको लेकर आरसीबी के गेंदबाज हर्षल पटेल (Harshal Patel) ने प्रतिक्रिया देते हुए कहा कि अगर नियम मुझे अनुमति दे रहा है तो मैं आउट करने में पीछे नहीं रहूँगा।\nहिंदुस्तान टाइम्स के एक सवाल के जवाब में हर्षल पटेल ने कहा कि मैं लार वाली बात के बारे में ज्यादा कुछ नहीं कह सकता क्योंकि मैंने पिछले दो वर्षों में बहुत अधिक रेड बॉल क्रिकेट नहीं खेला है। लेकिन हाँ, अगर आप ठंडी परिस्थितियों में खेल रहे हैं, जिन लोगों को पसीना नहीं आता है, वे क्या करेंगे? वे गेंद को कैसे चमकाएंगे? तो उस प्रश्न का उत्तर निश्चित रूप से दिया जाना बाकी है। और मांकडिंग की बात पर मुझे लगा कि क्रिकेट समुदाय के रूप में चर्चा करना हमारे लिए एक बहुत ही बेतुकी बात है क्योंकि अगर यह नियम पुस्तिका में है तो यह खेल की भावना के खिलाफ कैसे हो सकता है?\nइस बार भी वह आरसीबी की तरफ से ही खेलेंगे\nहर्षल पटेल ने साफ़ तौर पर कहा है कि अगर कोई नियम बना है तो इसके अनुसार काम करना खेल भावना के खिलाफ कैसे हो सकता है। आईपीएल में रविचंद्रन अश्विन ने जब जोस बटलर को इस तरह आउट किया था तब खेल भावना को लेकर सवाल खड़े हुए थे। अश्विन ने खुद को सही ठहराते हुए नियम का हवाला दिया था। तीसरे अम्पायर के पास मामला उस समय गया था जहाँ बटलर को आउट दिया गया।\nहर्षल पटेल ने हासिल की बड़ी उपलब्धि, आईपीएल में यह कारनामा करने वाले मात्र दूसरे गेंदबाज\nइस बार नियमों को स्पष्ट करते हुए एमसीसी ने मांकडिंग आउट को नियमों के अंतर्गत माना है। अब अगर कोई नॉन स्ट्राइकर बल्लेबाज बॉल छोड़ने से पहले बाहर निकलता है, तो गेंदबाज उसे आउट कर पाएगा और खेल भावना को लेकर भी सवाल नहीं होंगे।


कौशाम्बी (उ.प्र.) । कौशाम्बी बुधवार की दोपहर एक साप्ताहिक अखबार के जिला संवाददाता पत्रकार की गोली मारकर हत्या कर दी गई। हत्याकांड की ये वारदात पूरामुफ्ती थाना क्षेत्र के महगाव कस्बे से पैगंबरपुर गांव जाने वाली रोड अज्ञात बदमाशों ने अंजाम दिया। हत्या क्यों और किसने की? यह अभी स्पष्ट नहीं है। सूचना पाकर पहुंची पुलिस ने मौके से साक्ष्य जुटाए हैं। शव को पोस्टमार्टम के लिए भेज दिया गया है। परिवारीजनों का रो-रोकर बुरा हाल है।\nमलाक मोहिनिद्दीनपुर गांव निवासी फराज असलम पुत्र एक हिंदी साप्ताहिक अखबार में बतौर जिला संवाददाता काम कर रहे थे। बुधवार की दोपहर वह पैगंबरपुर गांव से अपने घर बाइक से जा रहे थे। हाई-वे पर पहुंचने से पहले ही गांव के बाहर अज्ञात बदमाशों ने उन्हें घेरकर गोली मार दी। जिसमें फराज असलम की मौके पर ही मौत हो गई। फिलहाल हत्या के कारणों पर पुलिस अधिकारी कुछ भी बोलने से बच रहे हैं। एसपी अभिनंदन ने बताया कि घटना की सूचना पर पुलिस तत्काल मौके पर पहुंची और जांच कर रही है। हत्या के पीछे कौन लोग और क्या कारण हैं? इसकी जांच की जा रही है। अभी कुछ भी कहना जल्दबाजी होगी। बदमाशों की तलाश की जा रही है।


प्रधानमंत्री ने जान को खतरा बताकर अपनी विफलता को छुपा लिया, पंजाब और किसान को बदनाम कर दिया\nHome BH NEWS किसान नेता बोले-प्रधानमंत्री ने जान को खतरा बताकर अपनी विफलता को छुपा...\nकिसान नेता बोले-प्रधानमंत्री ने जान को खतरा बताकर अपनी विफलता को छुपा लिया, पंजाब और किसान को बदनाम कर दिया\nपंजाब के फिरोजपुर में प्रधानमंत्री मोदी की सुरक्षा में हुई चूक को लेकर संयुक्त किसान मोर्चा ने सफाई पेश की है. मोर्चा का कहना है कि केन्द्रीय मंत्री अजय मिश्र टेनी और अन्य बाकी मांगों को लेकर शांतिपूर्ण प्रतीकात्मक विरोध का कार्यक्रम था.\nये विरोध प्रदर्शन जिला और तहसील मुख्यालयों में होना था. प्रशासन द्वारा फिरोजपुर मुख्यालय से किसानों को प्रदर्शन करने से रोका गया तो किसानों ने कई जगह सड़क पर बैठकर इसका विरोध किया. मोर्चा का कहना है प्रधानमंत्री की यात्रा रोकने या उनके कार्यक्रम में बाधा डालने का कोई कार्यक्रम नहीं था.\nऔर पढ़ें : क्या प्रधानमंत्री को काला झंडा दिखाने पर रीता यादव को बदमाशों ने गोली मारी?


परमेश्वर पर विश्वास केवल शान्ति और आशीषों को खोजने के लिए ही नहीं होना चाहिए | राज्य के अवरोहण का सुसमाचार\nवो क्या है जो मनुष्य ने प्राप्त किया है जब उसने सर्वप्रथम परमेश्वर में विश्वास किया? तुमने परमेश्वर के बारे में क्या जाना है? परमेश्वर में अपने विश्वास के कारण तुम कितने बदले हो? अब तुम सभी जानते हो कि परमेश्वर में मनुष्य का विश्वास आत्मा की मुक्ति और देह के कल्याण के लिए ही नही है, और न ही यह उसके जीवन को परमेश्वर के लिए जो प्रेम है उससे सम्पन्न बनाने के लिए, इत्यादि है। जैसा यह है, यदि तुम परमेश्वर को सिर्फ़ देह के कल्याण के लिए या क्षणिक आनंद के लिए प्रेम करते हो, तो भले ही, अंत में, परमेश्वर के लिए तुम्हारा प्रेम इसके शिखर पर पहुँचता है और तुम कुछ भी नहीं माँगते, यह "प्रेम" जिसे तुम खोजते हो अभी भी अशुद्ध प्रेम होता है, और परमेश्वर को भाने वाला नहीं होता। वे लोग जो परमेश्वर के लिए प्रेम का उपयोग अपने बोझिल जीवन को सम्पन्न बनाने और अपने हृदय के एक शून्य को भरने के लिए करते हैं, ये वे हैं जो अपने जीवन को आसानी से जीना चाहते हैं, ना कि वे जो सचमुच में परमेश्वर को प्रेम करना चाहते हैं। इस प्रकार का प्रेम व्यक्ति की इच्छा के विरुद्ध होता है, भावनात्मक आनंद की खोज होता है, और परमेश्वर को इस प्रकार के प्रेम की आवश्यकता नहीं है। तो फिर, तुम्हारा प्रेम कैसा है? तुम परमेश्वर को किस लिए प्रेम करते हो? तुम में परमेश्वर के लिए कितना सच्चा प्रेम है? तुम लोगों में से अधिकतर का प्रेम वैसा ही है जिसका पहले जिक्र किया गया था। इस प्रकार का प्रेम सिर्फ़ यथापूर्व स्थिति को बरकरार रख सकता है; अनन्त स्थिरता को प्राप्त नहीं कर सकता, न ही मनुष्य में जड़ें जमा सकता है। इस प्रकार का प्रेम एक ऐसा फूल है जो खिलने के बाद फल नहीं देता और मुरझा जाता है। दूसरे शब्दों में, तुमने जब एक बार परमेश्वर को इस ढंग से प्रेम कर लिया और तुम्हें इस मार्ग पर आगे ले जाने वाला कोई ना हो, तो तुम गिर जाओगे। यदि तुम परमेश्वर को सिर्फ़ प्रेमी परमेश्वर के समय ही प्रेम कर सकते हो और उसके बाद तुम अपने जीवन स्वभाव में कोई बदलाव नहीं लाते, तो फिर तुम अंधकार में निरंतर घिरते चले जाओगे, तुम बच नहीं पाओगे, और शैतान द्वारा बांधे जाने और मूर्ख बनाये जाने से मुक्त होने में असमर्थ होगे। ऐसा कोई भी मनुष्य परमेश्वर को पूरी तरह से प्राप्त नहीं हो सकता; अंत में, उनकी आत्मा, प्राण, और शरीर शैतान के ही होंगे। यह असंदिग्ध है। वे सभी जो पूरी तरह से परमेश्वर को प्राप्त नहीं हो पाएँगे अपने मूल स्थान में वापस लौट जायेंगे, अर्थात, वापस शैतान के पास, और वे परमेश्वर के दंड के अगले चरण को स्वीकार करने के लिये, उस झील में जायेंगे जो आग और गन्धक से जलती रहती है। जो परमेश्वर के हो चुके हैं, वो वे होते हैं जो शैतान के खिलाफ विद्रोह करते हैं और उसके शासन से बच जाते हैं। ऐसे मनुष्य राज्य के लोगों में आधिकारिक रूप से गिने जायेंगे। इस तरह से राज्य के लोग अस्तित्व में आते हैं।\n— "वचन देह में प्रकट होता है" में "विश्वासियों को क्या दृष्टिकोण रखना चाहिए" से उद्धृत\nआज, तुम्हें सही रास्ते पर नियत अवश्य होना चाहिए क्योंकि तुम व्यावहारिक परमेश्वर में विश्वास करते हो। परमेश्वर में विश्वास करके, तुम्हें सिर्फ़ आशीषों को ही नहीं खोजना चाहिए, बल्कि परमेश्वर से प्रेम करने और परमेश्वर को जानने की कोशिश करनी चाहिए। इस प्रबुद्धता और तुम्हारी स्वयं की खोज के माध्यम से, तुम उसके वचन को खा और पी सकते हो, परमेश्वर के बारे में एक सच्ची समझ को विकसित कर सकते हो, और परमेश्वर के लिए एक सच्चा प्रेम रख सकते हो जो तुम्हारे हृदय से आता है। दूसरे शब्दों में, परमेश्वर के लिए तुम्हारा प्रेम सबसे अधिक सच्चा है, इतना कि उसके लिए तुम्हारे प्रेम को कोई नष्ट नहीं कर सकता है या उसके लिए तुम्हारे प्रेम के मार्ग में कोई खड़ा नहीं हो सकता है। तब तुम परमेश्वर में विश्वास के सही रास्ते पर होते हो। यह साबित करता है कि तुम परमेश्वर से संबंध रखते हो, क्योंकि तुम्हारे हृदय पर परमेश्वर द्वारा कब्जा कर लिया गया है और तब दूसरा कोई तुम पर कब्जा नहीं कर सकता है। तुम्हारे अनुभव, तुमने जो मूल्य चुकाया है, और परमेश्वर के कार्य के कारण, तुम परमेश्वर के लिए एक स्वेच्छापूर्ण प्रेम को विकसित करने में समर्थ हो जाते हो। फिर तुम शैतान के प्रभाव से मुक्त कर दिए जाते हो और परमेश्वर के वचन के प्रकाश में जीते हो। सिर्फ़ जब तुम अंधकार के प्रभाव को तोड़ कर मुक्त हो जाते हो तभी तुमने परमेश्वर को प्राप्त कर लिया, समझे जा सकते हो। परमेश्वर में तुम्हारे विश्वास में, तुम्हें इस लक्ष्य को अवश्य खोजना चाहिए। यह तुम लोगों में से हर एक का कर्तव्य है। किसी को भी चीज़ें जैसी हैं उनसे आत्मसंतुष्ट नहीं होना चाहिए। तुम परमेश्वर के कार्य के प्रति दोहरे मन वाले नहीं हो सकते या इसे हल्के में नहीं मान सकते हो। तुमको हर तरह से और हर समय परमेश्वर के बारे में विचार करना चाहिए, और उसके वास्ते सब कुछ करना चाहिए। और जब तुम कुछ बोलते या करते हो, तो तुमको परमेश्वर के घर के हितों को सबसे पहले रखना चाहिए। सिर्फ़ यही परमेश्वर की इच्छा के अनुरूप है।\n— "वचन देह में प्रकट होता है" में "तुम्हें सत्य के लिए जीना चाहिए क्योंकि तुम्हें परमेश्वर में विश्वास है" से उद्धृत\nअब, सभी लोगों ने देख लिया है कि जो कोई परमेश्वर की सेवा करता है, उसे न केवल यह जान लेना चाहिए कि परमेश्वर के वास्ते कैसे कष्ट सहना है, बल्कि उससे भी ज्यादा, उसे यह समझ लेना चाहिए कि परमेश्वर पर विश्वास करना, उसे प्यार करने की तलाश करने के प्रयोजन से है। परमेश्वर द्वारा तुम्हारा उपयोग, सिर्फ तुम्हें शुद्ध करना या तुम्हें पीड़ित करवाना नहीं है, बल्कि उसके कार्यों को तुम्हें ज्ञात करवाना है, मानव जीवन के सच्चे महत्व को ज्ञात करवाना है, और विशेष रूप से तुम्हें यह ज्ञात करवाना है कि परमेश्वर की सेवा करना कोई आसान काम नहीं है। परमेश्वर के कार्य का अनुभव करना, अनुग्रह का आनन्द लेने के बारे में नहीं है बल्कि उसके प्रति तुम्हारे प्रेम के कारण कष्ट सहने के बारे में अधिक है। चूँकि तुम परमेश्वर के अनुग्रह का आनन्द लेते हो, इसलिए तुम्हें परमेश्वर की ताड़ना का भी आनन्द अवश्य लेना चाहिए—तुम्हें इन सभी चीज़ों का अनुभव अवश्य करना चाहिए। तुम परमेश्वर द्वारा प्रबुद्धता को अपने अंदर अनुभव कर सकते हो, और तुम अपने साथ परमेश्वर को व्यवहार करते हुए तथा उसके न्याय का अनुभव भी कर सकते हो। इस प्रकार, तुम सभी पहलुओं का अनुभव करते हो। परमेश्वर ने तुम पर न्याय का काम किया है, और उसने तुम पर ताड़ना का काम भी किया है। परमेश्वर के वचन ने तुम्हारे साथ व्यवहार किया है, लेकिन इसने तुम्हें प्रबुद्ध और रोशन भी किया है। जब तुम भागना चाहते हो, तो परमेश्वर का हाथ तब भी तुम्हें झटके से खींचता है। यह सब तुम्हें यह ज्ञात कराने के लिए है कि मनुष्य के बारे में सब कुछ परमेश्वर की दया पर निर्भर है। तुम सोच सकते हो कि परमेश्वर पर विश्वास करना कष्ट सहने के बारे में है, या उसके लिए कई चीजें करना है, या तुम्हारी देह की शान्ति के लिए है, या इसलिए है कि तुम्हारे साथ सब कुछ ठीक रहे, सब कुछ आरामदायक रहे—परन्तु इनमें से कोई भी ऐसा उद्देश्य नहीं है जिसे परमेश्वर पर विश्वास करने के लिए लोगों में होना चाहिए। यदि तुम ऐसा विश्वास करते हो, तो तुम्हारा दृष्टिकोण गलत है और तुम्हें पूर्ण बनाया ही नहीं जा सकता है। परमेश्वर के कार्य, परमेश्वर की धार्मिक स्वभाव, उसकी बुद्धि, उसके वचन, और उसकी अद्भुतता और अगाधता इन सभी बातों को मनुष्यों को अवश्य समझना चाहिए। इस समझ का उपयोग व्यक्तिगत अनुरोधों, और साथ ही व्यक्तिगत आशाओँ और तुम्हारे हृदय की अवधारणाओं से छुटकारा पाने के लिए करो। केवल इन इन्हें दूर करके ही तुम परमेश्वर के द्वारा माँग की गई शर्तों को पूरा कर सकते हो। केवल इसी के माध्यम से ही तुम जीवन प्राप्त कर सकते हो और परमेश्वर को संतुष्ट कर सकते हो। परमेश्वर पर विश्वास करना उसे संतुष्ट करने के वास्ते और उस स्वभाव को जीने के लिए है जो वह अपेक्षा करता है, ताकि इन अयोग्य लोगों के समूह के माध्यम से परमेश्वर के कार्य और उसकी महिमा को प्रदर्शित किया जा सके। परमेश्वर पर विश्वास करने के लिए और उन लक्ष्यों के लिए जिन्हें तुम्हें खोजना चाहिए, यही सही दृष्टिकोण है। परमेश्वर पर विश्वास करने का तुम्हारा सही दृष्टिकोण होना चाहिए और तुम्हें परमेश्वर के वचनों को प्राप्त करने का प्रयास करना चाहिए। तुम्हें परमेश्वर के वचनों को खाने और पीने, और सत्य को जीने, और विशेष रूप से उसके व्यवहारिक कर्मों को देखने, सम्पूर्ण ब्रह्माण्ड में उनके अद्भुत कर्मों को देखने, और साथ ही देह में उसके द्वारा किए जाने वाले व्यवहारिक कार्य को देखने में सक्षम होने की आवश्यकता है। अपने वास्तविक अनुभवों के द्वारा, लोग बस इस बात की सराहना कर सकते हैं कि कैसे परमेश्वर उन पर अपना कार्य करता है, उनके प्रति उसकी क्या इच्छा है। यह सब उनके भ्रष्ट शैतानी स्वभाव को दूर करने के लिए है। अपने भीतर की अशुद्धता और अधार्मिकता से मुक्ति पाओ, अपने गलत इरादों को उतार फेंको, और तुम परमेश्वर में सच्चा विश्वास उत्पन्न कर सकते हो। केवल सच्चा विश्वास रख कर ही तुम परमेश्वर को सच्चा प्रेम कर सकते हो। तुम केवल अपने विश्वास की बुनियाद पर ही परमेश्वर से सच्चा प्रेम कर सकते हो। क्या तुम परमेश्वर पर विश्वास किए बिना उसके प्रति प्रेम को प्राप्त कर सकते हैं? चूँकि तुम परमेश्वर पर विश्वास करते हो, इसलिए तुम इसके बारे में नासमझ नहीं हो सकते हो। कुछ लोगों में जोश भर जाता है जैसे ही वे देखते हैं कि परमेश्वर पर विश्वास करना उनके लिए आशीषें लाएगा, परन्तु सम्पूर्ण ऊर्जा को खो देते है जैसे ही वे देखते हैं कि उन्हें शुद्धिकरणों को सहना पड़ेगा। क्या यह परमेश्वर पर विश्वास करना है? अंतत:, अपने विश्वास में परमेश्वर के सामने तुम्हें पूर्ण और अतिशय आज्ञाकारिता हासिल करनी होगी। तुम परमेश्वर पर विश्वास करते हो परन्तु फिर भी उससे माँगें करते हो, तुम्हारी कई धार्मिक अवधारणाएँ हैं जिन्हें तुम छोड़ नहीं सकते हो, तुम्हारे व्यक्तिगत हित हैं जिन्हें तुम जाने नहीं दे सकते हो, और तब भी देह में आशीषों को खोजते हो और चाहते हो कि परमेश्वर तुम्हारी देह को बचाए, तुम्हारी आत्मा की रक्षा करे—ये सब गलत दृष्टिकोण वाले लोगों की अभिव्यक्तियाँ हैं। यद्यपि धार्मिक विश्वास वाले लोगों का परमेश्वर पर विश्वास होता है, तब भी वे स्वभाव-संबंधी बदलाव का प्रयास नहीं करते हैं, परमेश्वर के ज्ञान की खोज नहीं करते हैं, और केवल अपने देह के हितों की ही तलाश करते हैं। तुम में से कई लोगों के विश्वास हैं जो धार्मिक आस्थाओं की श्रेणी से सम्बन्धित हैं। यह परमेश्वर पर सच्चा विश्वास नहीं है। परमेश्वर पर विश्वास करने के लिए लोगों पास उसके लिए पीड़ा सहने वाला हृदय और स्वयं को त्याग देने की इच्छा होनी चाहिए। जब तक वे इन दो शर्तों को पूरा नहीं करते हैं तब तक यह परमेश्वर पर विश्वास करना नहीं माना जाता है, और वे स्वभाव संबंधी परिवर्तनों को प्राप्त करने में सक्षम नहीं होंगे। केवल वे लोग जो वास्तव में सत्य का अनुसरण करते हैं, परमेश्वर के ज्ञान की तलाश करते हैं, और जीवन की खोज करते हैं ऐसे लोग हैं जो वास्तव में परमेश्वर पर विश्वास करते हैं।\nतुम आशा करते हो कि परमेश्वर पर विश्वास करने से तुम्‍हें चुनौतियाँ और क्लेश, या थोड़ी बहुत कठिनाई विरासत में नहीं मिलेगी। तुम हमेशा ऐसी चीज़ों का अनुसरण करते हो जो निकम्मी हैं, और तुम अपने जीवन में कोई मूल्य नहीं जोड़ते हो, उसके बजाय तुम अपने फिजूल के विचारों को सत्य से ज़्यादा महत्व देते हो। तुम कितने निकम्‍मे हो! तुम एक सूअर के समान जीते हो—तुममें, और सूअर और कुत्तों में क्या अन्तर है? क्या वे जो सत्य का अनुसरण नहीं करते हैं, और उसके बजाय शरीर से प्रेम करते हैं, सब के सब जानवर नहीं हैं? क्या वे मरे हुए लोग जिनमें आत्मा नहीं है, चलती फिरती हुई लाशें नहीं हैं? तुम लोगों के बीच में कितने सारे वचन बोले गए हैं? क्या तुम लोगों के बीच में केवल थोड़ा सा ही कार्य किया गया है? मैंने तुम लोगों के बीच में कितनी आपूर्ति की है? तो फिर तुमने इसे प्राप्त क्यों नहीं किया? तुम्‍हारे पास शिकायत करने के लिए क्या है? क्या मामला ऐसा नहीं है कि तुमने कुछ भी इसलिए प्राप्त नहीं किया है क्योंकि तुम देह से बहुत अधिक प्रेम करते हो? और क्या यह इसलिए नहीं है क्योंकि तुम्‍हारे विचार बहुत ज़्यादा फिजूल हैं? क्या यह इसलिए नहीं है क्योंकि तुम बहुत ही ज़्यादा मूर्ख हो? यदि तुम इन आशीषों को प्राप्त करने में असमर्थ हो, तो क्या तुम परमेश्वर को दोष दोगे कि उसने तुम्‍हें नहीं बचाया? तुम परमेश्वर पर विश्वास करने के बाद शांति प्राप्त करने के योग्य होने के लिए अनुसरण करते हो—अपनी सन्तानों के लिए बीमारी से आज़ादी, अपने जीवनसाथी के लिए एक अच्छी नौकरी, अपने बेटे के लिए एक अच्छी पत्नी, अपनी बेटी के लिए एक सज्जन पति, अपने बैल और घोड़े के लिए अच्छे से जमीन की जुताई कर पाने की क्षमता, और अपनी फसलों के लिए साल भर अच्छे मौसम की कामना करते हो। तुम इन्हीं चीज़ों की खोज करते हो। तुम्‍हारा अनुसरण केवल सुकून के साथ जीवन बिताने के लिए है, इसलिए है कि तुम्‍हारे परिवार में कोई दुर्घटना न हो, कि आँधी तुम्‍हारे पास से होकर गुज़र जाये, धूल मिट्टी तुम्‍हारे चेहरे को छू न पाए, तुम्‍हारे परिवार की फसलें बाढ़ में बह न जायें, तुम किसी भी विपत्ति से प्रभावित न हो, कि तुम परमेश्वर की बांहों में रहो, कि तुम आरामदायक घोंसले में रहो। तुम्‍हारे जैसा डरपोक इंसान, जो हमेशा शरीर के पीछे पीछे चलता है—क्या तुम्‍हारे पास एक हृदय है, क्या तुम्‍हारे पास एक आत्मा है? क्या तुम एक पशु नहीं हो? बदले में बिना कुछ मांगते हुए मैं तुम्‍हें एक सच्चा मार्ग देता हूँ, फिर भी तुम अनुसरण नहीं करते हो। क्या तुम उनमें से एक हो जो परमेश्वर पर विश्वास करते हैं? मैं तुम्‍हें वास्तविक मानवीय जीवन देता हूँ, फिर भी तुम अनुसरण नहीं करते हो। क्या तुम कुत्ते और सूअर के समान नहीं हो? सूअर मनुष्य के जीवन का अनुसरण नहीं करते हैं, वे शुद्ध किए जाने का प्रयास नहीं करते हैं, और वे नहीं समझते हैं कि जीवन क्या है? प्रतिदिन, जी भरकर खाने के बाद, वे बस सो जाते हैं। मैंने तुम्‍हें सच्चा मार्ग दिया है, फिर भी तुमने उसे प्राप्त नहीं किया है: तुम्‍हारे हाथ खाली हैं। क्या तुम इस जीवन में, इस सूअर के जीवन में, निरन्तर बने रहना चाहते हो? ऐसे लोगों के ज़िन्दा रहने का क्या महत्व है? तुम्‍हारा जीवन घृणित और नीच है, तुम गन्दगी और व्यभिचार के मध्य रहते हो, और तुम किसी लक्ष्य को पाने का प्रयास नहीं करते हो; क्या तुम्‍हारा जीवन निम्नतम नहीं है? क्या तुम्‍हारे पास परमेश्वर की ओर देखने की धृष्टता है? यदि तुम लगातार इस तरह अनुभव करते रहो, तो क्या तुम्‍हें शून्यता प्राप्त नहीं होगी? सच्चा मार्ग तुझे दे दिया गया है, किन्तु अंततः तू उसे प्राप्त कर सकता है कि नहीं यह तेरे व्यक्तिगत अनुसरण पर निर्भर है।\nतुम आज परमेश्वर से कितना प्रेम करते हो? और आज तुम उसके बारे में कितना जानते हो जो परमेश्वर ने तुम्हारे लिए किया है? ये वे बातें हैं जो तुम्हें सीखनी चाहिए। जब परमेश्वर पृथ्वी पर पहुँच, तो जो कुछ उसने मनुष्य में किया और जो कुछ उसने मनुष्य को देखने की अनुमति दी, वह इसलिए था कि मनुष्य उससे प्रेम करे और सच्चाई के साथ उसे जाने। मनुष्य यदि परमेश्वर के लिए कष्ट सहने के योग्य है और वह यहाँ तक आ पाया है, यह एक ओर परमेश्वर के प्रेम के कारण है, और दूसरी ओर परमेश्वर के उद्धार के कारण है; इससे बढ़कर, यह न्याय और ताड़ना के कारण है जो परमेश्वर ने मनुष्य पर डाले हैं। यदि तुम लोग परमेश्वर के न्याय, ताड़ना, और परीक्षाओं के बिना हो, और यदि परमेश्वर ने तुम्हें कष्ट सहने नहीं दिया है, तो सच कहूँ तो तुम लोग परमेश्वर से सच्चाई से प्रेम नहीं करते। मनुष्य में परमेश्वर का काम जितना बड़ा होता है, और जितने अधिक मनुष्य के कष्ट होते हैं, उतना ही अधिक यह इस बात को दिखा सकता है कि परमेश्वर का कार्य कितना अर्थपूर्ण है, और उतना ही अधिक मनुष्य का हृदय परमेश्वर से सच्चाई से प्रेम कर सकता है। तुम परमेश्वर से प्रेम करना कैसे सीखते हो? यातना और शोधन के बिना, पीड़ादायक परीक्षाओं के बिना, और यदि परमेश्वर ने मनुष्य को अनुग्रह, प्रेम और दया ही प्रदान की होती, तो क्या तुम परमेश्वर के प्रति सच्चे प्रेम को प्राप्त कर सकते थे? एक ओर, परमेश्वर की ओर से आने वाले परीक्षाओं के दौरान मनुष्य अपनी त्रुटियों को जान पाता है, और देख लेता है कि वह महत्वहीन, घृणित, और निम्न है, और कि उसके पास कुछ नहीं है, और वह कुछ नहीं है; दूसरी ओर, अपने परीक्षाओं के दौरान परमेश्वर मनुष्य के लिए भिन्न वातावरणों की रचना करता है जो मनुष्य को परमेश्वर की मनोहरता का अनुभव करने के अधिक योग्य बनाता है। यद्यपि पीड़ा अधिक है, और कभी-कभी तो असहनीय है—और यह कुचलने वाले कष्ट तक भी पहुँच जाती है—परंतु इसका अनुभव करने के बाद मनुष्य देखता है कि उसमें परमेश्वर का कार्य कितना मनोहर है, और केवल इसी नींव पर मनुष्य में परमेश्वर के सच्चे प्रेम का जन्म होता है। आज मनुष्य देखता है कि परमेश्वर के केवल अनुग्रह, प्रेम और उसकी दया के साथ वह स्वयं को पूरी तरह से जान सकने में असमर्थ है, और वह मनुष्य के तत्व को तो जान ही नहीं सकता है। केवल परमेश्वर के शोधन और न्याय के द्वारा, केवल ऐसे शोधन के द्वारा एक व्यक्ति अपनी कमियों को जान सकते हो, और जान सकता है कि उसके पास कुछ भी नहीं है। अतः,मनुष्य का परमेश्वर के प्रति प्रेम परमेश्वर की ओर से आने वाले शोधन और न्याय की नींव पर आधारित होता है। शांतिमय पारिवारिक जीवन या भौतिक आशीषों के साथ, यदि तुम केवल परमेश्वर के अनुग्रह का आनंद लेते हो, तो तुमने परमेश्वर को प्राप्त नहीं किया है, और परमेश्वर में तुम्हारा विश्वास पराजित हो गया है। परमेश्वर ने शरीर में अनुग्रह के कार्य के एक चरण को पहले ही पूरा कर लिया है, और मनुष्य को भौतिक आशीषें प्रदान कर दी हैं—परंतु मनुष्य को केवल अनुग्रह, प्रेम और दया के साथ सिद्ध नहीं किया जा सकता। मनुष्य अपने अनुभवों में परमेश्वर के कुछ प्रेम का अनुभव करता है, और परमेश्वर के प्रेम और उसकी दया को देखता है, फिर भी कुछ समय तक इसका अनुभव करने के बाद वह देखता है कि परमेश्वर का अनुग्रह और उसका प्रेम और उसकी दया मनुष्य को सिद्ध बनाने में असमर्थ हैं, और उसे प्रकट करने में भी असमर्थ हैं जो मनुष्य में भ्रष्ट है, और न ही वे मनुष्य के भ्रष्ट स्वभाव से उसे आज़ाद कर सकते हैं, या उसके प्रेम और विश्वास को सिद्ध बना सकते हैं। परमेश्वर का अनुग्रह का कार्य एक अवधि का कार्य था, और मनुष्य परमेश्वर को जानने के लिए परमेश्वर के अनुग्रह का आनंद उठाने पर निर्भर नहीं रह सकता।\nअब तुम्हें किसका अनुसरण कटना चाहिए? तुम्हें जिसका अनुसरण करना चाहिए वह है कि क्या तुम परमेश्वर के कार्यों को व्यक्त करने में समर्थ हो, क्या तुम परमेश्वर की अभिव्यक्ति और एक अभिव्यंजना बन सकते हो, और क्या तुम उसके द्वारा उपयोग किए जाने के योग्य हो। परमेश्वर ने तुम में वास्तव में कितना काम किया है? तुमने कितना देखा है, तुमने कितना स्पर्श किया है? तुमने कितना अनुभव किया है, और चखा है? क्या परमेश्वर ने तुम्हारी परीक्षा ली है, तुम्हारे साथ व्यवहार किया है, या तुम्हें अनुशासित किया है—चाहे कुछ भी हो, उसके व्यवहार और उसके कार्य तुम में किए गए हैं, परन्तु परमेश्वर के एक विश्वासी के रूप में, एक ऐसे व्यक्ति के रूप में जो परमेश्वर के द्वारा पूर्ण बनाए जाने के लिए खोज करने का उत्सुक है, क्या तुम अपने स्वयं के अनुभव के माध्यम से परमेश्वर के कार्यों को व्यक्त करने के योग्य हो? क्या तुम इसके माध्यम से परमेश्वर के वचन को जी सकते हो? क्या तुम अपने स्वयं के अनुभव के माध्यम से दूसरों को भरण पोषण कराने, और परमेश्वर के कार्य के वास्ते अपने आप को व्यय में सक्षम हो? परमेश्वर के कार्यों के लिए गवाही देने हेतु तुम्हें यह व्यक्त करने में समर्थ अवश्य होना चाहिए कि उसके कार्य क्या हैं, और ऐसा तुम्हारे अनुभव, ज्ञान और तुम्हारे द्वारा सहे गए कष्टों के माध्यम से किया जाता है। क्या तुम ऐसे व्यक्ति हो जो परमेश्वर के कार्यों के लिए गवाही देता है? क्या तुम्हारी यह अभिलाषा है? यदि तुम उसके नाम, और इससे भी अधिक, उसके कार्यों की गवाही देने में समर्थ हो, और साथ ही उस छवि को जीने में सक्षम हो जिसकी वह अपने लोगों से अपेक्षा करता है, तो तुम परमेश्वर के लिए गवाह हो। तुम वास्तव में, परमेश्वर के लिए प्रकार गवाही कैसे देते हो? परमेश्वर को जीने के लिए खोजना और लालसा करना, अपने शब्दों के माध्यम से गवाही देना, लोगों को परमेश्वर के कार्यों को जानने और देखने देना—यदि तुम वास्तव में यह सब कुछ खोजोगे, तो परमेश्वर तुम्हें पूर्ण बना देगा। यदि तुम जो चाहते हो वह परमेश्वर के द्वारा पूर्ण बनाए जाना और बिल्कुल अंत में धन्य किए जाना है, तो परमेश्वर पर तुम्हारे विश्वास का परिप्रेक्ष्य शुद्ध नहीं है। तुम्हें खोज करनी चाहिए कि वास्तविक जीवन में परमेश्वर के कर्मों को कैसे देखें, उसे कैसे संतुष्ट करें जब वह अपनी इच्छा को तुम्हारे सामने प्रकट होता है; तलाश करनी चाहिए कि उसकी अद्भुतता और बुद्धि की कैसे गवाही दें, और तुम पर उनके अनुशासन और व्यवहार को कैसे प्रदर्शित करें। अब तुम्हें इन सभी बातों को समझने का प्रयास करना चाहिए। यदि परमेश्वर के लिए तुम्हारा प्यार एकमात्र इसलिए है ताकि तुम परमेश्वर के द्वारा पूर्ण बनाए जाने के बाद उसकी महिमा को साझा कर सको, तब भी यह अपर्याप्त है और परमेश्वर की अपेक्षाओं को पूरा नहीं कर सकता है। तुम्हें परमेश्वर के कार्यों की गवाही देने में समर्थ होने, उनकी माँगों को संतुष्ट करने और एक व्यावहारिक तरीके से उसके द्वारा लोगों पर किए गए कार्य का अनुभव करने की आवश्यकता है। चाहे यह पीड़ा, आँसू या दुःख हो, तुम्हें अभ्यास में इस सभी का अनुभव अवश्य करना चाहिए। यही सब कुछ है ताकि तुम परमेश्वर के गवाह बन सको। वास्तव में किस शासन के अधीन अब तुम कष्ट को सह रहे हो और पूर्णता की खोज कर रहे हो? क्या यह परमेश्वर के लिए गवाही देना है? क्या यह देह के आशीषों के लिए है या भविष्य की संभावना के लिए है? खोज करने के तुम्हारे सभी इरादे, प्रेरणाएँ और व्यक्तिगत लक्ष्य अवश्य सही तरह से रखे जाने चाहिए और तुम्हारी स्वयं की इच्छा से मार्गदर्शित नहीं होने चाहिए।\nपिछला：पवित्र शिष्टता जो परमेश्वर के विश्वासियों को धारण करनी चाहिए\nअगला：पीड़ा का अर्थ और परमेश्वर के विश्वासियों को किस प्रकार की पीड़ा अवश्य सहनी चाहिए


झामुमो नेत्री के अपहृत पति को पुलिस ने गांगपुर जंगल से घायल अवस्था में बरामद किया\nपुलिस के छापेमारी अभियान के दौरान गिद्धौर थाना क्षेत्र के चतरा-हजारीबाग मुख्यपथ पर स्थित गांगपुर जंगल में विनोद पाठक घायल अवस्था में मिले\nChatra : झामुमो नेत्री संगीता पाठक के अपहृत पति विनोद पाठक को पुलिस ने देर रात बरामद कर लिया. पुलिस के छापेमारी अभियान के दौरान गिद्धौर थाना क्षेत्र के चतरा-हजारीबाग मुख्यपथ पर स्थित गांगपुर जंगल में विनोद पाठक घायल अवस्था में मिले. खबरों के अनुसार अपहरण के बाद विनोद पाठक की अपराधियों द्वारा बेरहमी से पिटाई की गयी थी. उनके सिर व शरीर के अन्य भागों में चोट के गंभीर निशान हैं. बता दें कि इससे पूर्व पुलिस ने संगीता पाठक के बेटे विवेक पाठक को सकुशल बरामद कर लिया था. शनिवार को संगीता पाठक ने अपने बेटे और पति के अपहरण की सूचना चतरा पुलिस अधीक्षक को दी थी, जिसके बाद पुलिस अधीक्षक ने तुरंत कार्रवाई करने का निर्देश दिया था.\nझामुमो नेत्री ने गांव के पांच लोगों पर अपहरण का आरोप लगाया\nझामुमो नेत्री ने दोपहर में पुलिस अधीक्षक अखिलेश वी वारियर को फोन कर गांव के ही दबंग और ईंट व्यवसायी परमेश्वर साव, उसके भाई त्रिलोकी साव, पुत्र राजू साव, प्रकाश साव व प्रणेश साव समेत पांच लोगों पर हत्या की नीयत से पति और पुत्र का अपहरण करने का आरोप लगाया था. इस क्रम में एसपी ने डीएसपी मुख्यालय वरुण देवगम, एसडीपीओ चतरा वरुण रजक, एसडीपीओ सिमरिया प्रदीप पॉल कच्छप व सदर थाना प्रभारी पुलिस निरीक्षक राम अवध सिंह को कार्रवाई का निर्देश दिया था. एसपी के निर्देश के बाद पुलिस टीम में शामिल अधिकारी और पुलिसकर्मी घटनास्थल गांगपुर गांव पहुंचे और पूछताछ के लिए आरोपियों को सदर थाना लाये. पुलिस के अनुसार आरोपियों के द्वारा थाना में हंगामा किया गया. जिसके बाद एसपी ने सभी आरोपियों को हिरासत में लेने का निर्देश पुलिस पदाधिकारियों को दिया. पुलिस के अनुसार पीड़ितों के फर्द बयान के आधार पर आरोपियों के विरुद्ध प्राथमिकी दर्ज करते हुए जेल भेजने की कार्रवाई की जायेगी.\nचतरा सदर थाना प्रभारी ने बताया : चतरा सदर थाना प्रभारी राम अवध सिंह ने बताया कि अपहर्ताओं द्वारा अपहरण के बाद विनोद पाठक के साथ मारपीट की गयी है. मारपीट की घटना में विनोद के सिर और शरीर के अन्य भागों में गंभीर चोटे आयी है. उन्होंने बताया कि घटना के बाद घायल विनोद पूरी तरह से डरे सहमे हुए हैं. उनका इलाज सदर अस्पताल में कराया जा रहा है. थाना प्रभारी ने बताया कि अपहृत विनोद और विवेक के फर्द बयान के आधार पर प्राथमिकी दर्ज करते हुए आरोपियों के विरुद्ध सख्त कानूनी कार्रवाई की जायेगी


पर्दे के पीछे गुंजन सक्सेना के लिए ऐसे की थी जाह्रवी कपूर ने तैयारी, फोटोज वायरल - gunjan saxena bts pics video viral jhanvi preparing tmov - AajTak\nजाह्रवी कपूर ने सोशल मीडिया पर अपने वर्कआउट के कई वीडियो और फोटोज शेयर किए हैं. एक्ट्रेस ने इस पोस्ट को शेयर करते हुए एक इमोशनल नोट भी लिखा है.\n(अपडेटेड 14 अगस्त 2020, 8:24 PM IST)\nजाह्रवी कपूर की फिल्म गुंजन सक्सेना को दर्शकों ने पसंद किया है. अगर फिल्म से जुड़े विवाद को छोड़ दिया जाए तो हर किसी ने फिल्म में जाह्रवी की एक्टिंग की तारीफ की है. ऐसे में जाह्रवी भी खासा खुश और एक्साइटेड हैं. उन्होंने सोशल मीडिया पर लगातार फिल्म से जुड़े कई वीडियोज शेयर किए हैं. अब एक बार फिर जाह्रवी ने कई फोटोज के जरिए दिखाया है कि उन्होने इस फिल्म के लिए किस अंदाज में तैयारी की थी.\nगुंजन सक्सेना के लिए जाह्रवी की तैयारी\nजाह्रवी ने सोशल मीडिया पर भागने से लेकर अपने वर्कआउट करते तक, कई वीडियो और फोटो शेयर किए हैं. एक्ट्रेस ने इस पोस्ट को शेयर करते हुए एक इमोशनल नोट भी लिखा है. वे बताती हैं- ये मेरी बेहतरीन यादें हैं. मैं हमेशा खुशकिस्मत महसूस करूंगी कि इतने बेहतरीन लोगों से मिलने का मौका मिला. मुझे इतना सब कुछ सीखने को मिला. वायरल पोस्ट में जाह्रवी की मेहनत को साफ समझा जा सकता है. इस रोल के लिए उन्होंने ना सिर्फ पसीना बहाया है बल्कि कई सारी बारीकियों पर भी खासा ध्यान दिया है.\nहर कोई जाह्रवी की तो तारीफ करता नहीं थक रहा है, लेकिन धर्मा प्रोडक्शन और करण जौहर को आड़े हाथों ले रहा है. फिल्म को लेकर IAF ने अपनी नाराजगी व्यक्त कर दी है. उन्होंने सेंसर बोर्ड को बताया है कि फिल्म में उनकी छवि को धूमिल करने की कोशिश हुई है. फिल्म में वायुसेना के अंदर लिंग की वजह से भेदभाव वाली बात कही गई है. लेकिन IAF ने इसे गलत बताया है. इसकी वजह से फिल्म को लेकर लोगों का जोश कुछ ठंडा पड़ा है.\nवैसे फिल्म में पंकज त्रिपाठी भी अहम रोल में दिख रहे हैं. वे जाह्रवी के पिता के रोल में नजर आ रहे हैं. हर कोई उनके काम की तारीफ कर रहा है. खुद गुंजन सक्सेना और बोनी कपूर ने भी पकंज के काम को पसंद किया है. फिल्म को नेटफ्लिक्स पर रिलीज किया गया है.


Share Market : बैंकिंग शेयरों के चलते सेंसेक्स-निफ्टी में तेजी, लेकिन बाजार में दिख रही फ्लैट ट्रेडिंग » NEWS LAMP\n1.5 डिग्री सेल्सियस वार्मिंग कैप पिघलने वाली बर्फ से “हल्वे” सी लेवल उठ…\nShare Market : बैंकिंग शेयरों के चलते सेंसेक्स-निफ्टी में तेजी, लेकिन बाजार में दिख रही फ्लैट ट्रेडिंग\nBy NEWS LAMP\t On May 4, 202150\nशेयर बाजार में आज बढ़त के साथ ओपनिंग, बैंकिंग शेयरों में तेजी.\nनई दिल्ली: Share Market Updates : सोमवार को फ्लैट क्लोजिंग देखने के बाद मंगलवार को घरेलू शेयर बाजार पॉजिटिव नोट के साथ खुले. वैश्विक बाजारों से मिला-जुला रुख मिला और ओपनिंग के साथ घरेलू बाजार में आईसीआईसीआई बैंक, एचडीएफसी बैंक और एक्सिस बैंक जैसे बड़े शेयरों में बढ़त के चलते बीएसई का बेंचमार्क इंडेक्स सेंसेक्स 200 से ज्यादा अंकों तक ऊपर चढ़ गया. हालांकि, इसके बाद इंडेक्स में गिरावट आई और शुरुआती लाभ गिर गया, जिसके बाद दोनों ही इंडेक्स फ्लैट ट्रेड कर रहे थे.\nअगर लेटेस्ट नंबरों की बात करें तो सुबह 10.38 पर सेंसेक्स 77.77 अंकों यानी कि 0.16 फीसदी की बढ़त लेकर 48,796.29 के लेवल पर ट्रेड कर रहे थे. वहीं, निफ्टी में 24.65 अंकों यानी कि 0.17 फीसदी की बढ़त दर्ज हुई थी, इंडेक्स 14,658 के लेवल पर ट्रेड कर रहा था.\nआज शुरुआती कारोबार में सेंसेक्स 242.57 अंक बढ़कर 48,961.09 पर और निफ्टी 78.05 अंक बढ़कर 14,712.20 पर पहुंच गया. ओपनिंग के साथ 1313 शेयरों में तेजी आई, 195 शेयर गिरे और 39 शेयरों में कोई बदलाव नहीं हुआ था. वहीं 30 शेयरों वाले सेंसेक्स में 23 शेयर हरे निशान में खुले.\nओपनिंग के साथ सेंसेक्स 242.57 अंक या 0.50 प्रतिशत बढ़कर 48,961.09 अंक पर पहुंच गया था. वहीं, निफ्टी 78.05 अंक या 0.53 प्रतिशत बढ़कर 14,712.20 अंक पर पहुंच गया था.\nसेंसेक्स में सबसे अधिक दो प्रतिशत की तेजी ओएनजीसी में हुई. इसके अलावा एक्सिस बैंक, आईसीआईसीआई बैंक, इंडसइंड बैंक, एसबीआई, बजाज फाइनेंस और एनटीपीसी भी बढ़त के साथ कारोबार कर रहे थे. दूसरी ओर टाइटन, एचयूएल, रिलायंस इंडस्ट्रीज, पावरग्रिड, सन फार्मा और इंफोसिस में गिरावट देखने को मिली.\nNEWS LAMP 2309 समाचार6टिप्‍पणी\n13 मारे गए, 70 घायल हुए मेक्सिको सिटी मेट्रो ओवरपास कोलैप्स\nभारत यात्रा पर प्रतिबंध के बाद से ऑस्ट्रेलिया ऑस्ट्रेलिया से पीछे हट गया\nIDBI बैंक निजीकरण के और करीब, विनिवेश को कैबिनेट की मंजूरी; सरकार और LIC के पास हैं…\nShare Market : सेंसेक्स-निफ्टी में तेजी, फ्यूल के दामों में बढ़ोतरी से OMC शेयरों में…\nKYC norms relaxed: RBI Guv tells banks not to impose any restriction till 31 Dec\nमध्य प्रदेश: ओपन बुक परीक्षा लिखने के लिए प्रथम और द्वितीय…


DNA24News.com : मुख्यमंत्री बघेल ने जैसा कहा वैसा किया, भूपेश सरकार के दसवें दिन किसानों के खातों में पैसा आना शुरू. प्रदेश के3लाख 57 हजार किसानों के खाते में आए 1248 करोड़ रुपए\nरायपुर. भूपेश बघेल की सरकार गठन के बाद से ही हाई मोड में है. सरकार के दस दिन पूरे होने पर भूपेश बघेल सरकार ने प्रदेश के3लाख 57 हजार किसानों के खाते में 1248 करोड़ रुपए लौटाना शुरू कर दिया है. पहले चरण में उन किसानों को पैसा वापस किया जा रहा है, जिनके धान बेचने के साथ ही लिंकिंग के जरिए ऋण की रकम ली गई थी.\nचुनाव प्रचार के दौरान कांग्रेस अध्यक्ष राहुल गांधी ने अपनी आमसभा में किसानों से कांग्रेस सरकार के गठन के बाद दस दिनों के भीतर कर्ज माफी का वायदा किया था. लेकिन भूपेश बघेल सरकार ने इससे एक कदम आगे जाते हुए दसवें दिन लिए गए कर्ज को अदा करने वाले किसानों के खातों में रकम वापस कर दी. किसी किसान के खाते में दस हजार तो किसी किसान के खाते में 50 हजार रुपए तक जमा किए गए हैं. यह रकम लिए गए कर्ज के हिसाब से है. भूपेश बघेल ने सरकार के दस दिन पूरे होने पर लोगों को धन्यवाद देते हुए कहा कि दस दिन में जो कहा वो किया है.\nकर्ज माफी के बाद किसान दिखे खुश\nखातों में पैसे पहुंचने के बाद किसानों ने सरकार का आभार जताया. रायपुर से लगे उरला कुम्हारी के किसानों ने सरकार को धन्यवाद देते हुए कहा कि पिछली सरकार ने धोखा दिया था. कर्ज से परेशान होकर किसान आत्महत्या कर रहे थे, परेशान रहते थे. कांग्रेस की सरकार हर इसे पूरा कर काफी पुण्य का काम किया है. सरकार ने बहुत बड़ा फैसला लिया. वादाखिलाफी नहीं किया, अपनें वादों को कांग्रेस सरकार ने पूरा किया. इसके साथ धान का समर्थन मूल्य 2500 रुपए कर दिया है. अब हमें धान का वाजिब रेट मिलेगा.


पटना में शुरू है डांडिया और मस्ती! | Maurya News18 पटना में शुरू है डांडिया और मस्ती! | Maurya News18\nहोमSTATEपटना में शुरू है डांडिया और मस्ती!\nपटना में शुरू है डांडिया और मस्ती!\nशुक्रवार, 27 सितम्बर 2019, 20:44:42 IST\nइनरव्हील क्लब ऑफ पटना की ओर से डांडिया में खूब झूमी महिलाएं ! ड्रेस प्रतियोगिता में बढ़-चढ़कर शामिल हुईं\nपटना में डांडिया शुरू है। दशहरे आते ही इसकी शुरूआत हो जाती है। सो, राजधानी डांडिया की मस्ती अभी से छाने लगी है। महिलाओं का इसमें खूब इंज्वाइ करती हैं। वैसे, डांडिया के मायने क्या हैं ये भले ही किसी को पता ना हों लेकिन डांडिया में सबके सब डूबे रहते हैं। कह सकते हैं अब ये एक फैशन भरा इवेंट हो चला है। इसी बहाने लोग झूमते हैं, नाचते हैं। गाते हैं । एक-दूसरे से मिलते हैं। और पर्व मनाते हैं।\nमां की वंदना से हुई शुरूआत\nपटना के यो चाइना में इनर व्हील क्लब ऑफ़ पटना की ओर से भी डांडिया का कार्यक्रम हुआ। यहां महिलाएं खूब जुटी। औऱ शुरू हो गई मस्ती औऱ डांस। कार्यक्रम की शुरूआत दीप जलाकर किया गया। फिर आरती भी हुई। मां दुर्गे की वंदना की गई। इसकी शुरूआत क्लब की अध्यक्ष संध्या सरकार के साथ वहां उपस्थित सभी सिनियर मैंबर ने की।\nमां की आरती होते ही डांडिया का रंग चढ़ना शुरू हुआ। गीत-संगीत बजने लगे। एक से बढ़कर एक गीत हुए जिस पर छोटे-बड़े सभी झूम उठे। लंहगे में सजधज कर आयीं महिलाओं ने एक दूसरे को बधाइयां औऱ शुभकामनाएं देती रही। डांस औऱ मस्ती भी होते रहे।\nकार्यक्रम का मुख्य आकर्षण\nवैसे कार्यक्रम का मुख्य आकर्षण क्लब की सदस्यों द्वारा फैंसी ड्रेस प्रयोगिता रहा। जिसमें माँ के विभिन्न रूपों को धारण कर सभी को अपनी ओर आकर्षित करना था। इसके साथ ही बेस्ट कपल डांडिया डांस, डांडिया स्टिक को आकर्षण रूप से सजाना, बेस्ट ड्रेस एवं अन्य प्रयोगिता भी रखी गई थी, जिसमें सबने बढ़-चढ़ के भाग लिया और उपहार जीते ! पटना के एंजेल ग्रुप के कलाकारों के द्वारा डांडिया डांस प्रस्तुत किया गया !\nइन्होंने किया जज\nइस कार्यक्रम की जज की भूमिका में माइकल एवं चन्दन गुप्ता रहे, जिसने अपने पारखी नजरो से सभी को परखा । इस रंगारंग कार्यक्रम के संयोजक के रूप में विभा चरण पहाड़ी, चंदा गुप्ता, निकेता, कंचन, उषा सिन्हा, निभा, पूनम कुमारी, निशि अगरवाल ने अहम् भूमिका निभाई ।\nप्रतियोगिता में किस-किस ने बाजी मारी\nफैंसी ड्रेस प्रयोगिता में प्रथम स्थान प्रियंका दूसरा स्थान पारुल कोठारी तीसरा स्थान,अंजलि राज बेस्ट कपल डांस मे प्रथम स्थान ,प्रिया सोनी दूसरा स्थान शालिनी तीसरा स्थान अंकित को मिला ! वहा पर लगे विभिन प्रकार के व्यंजनों के मेलो का भी लोगो ने लुफ्त उठाया !\nइनकी उपस्थिति भी खास रही\nडांडिया के बहाने जीवन को बेहतर से जीने। हंसी खुशी से जीने का पल ढूंढना भी बहुत अच्छी बात है। पर्व आते-जाते रहते हैं। पर जीवन में हर पल को खुशियों से भरने का मौका कभी नहीं चुकना चाहिए। नवरात्रि शुरू होने से पहले खुशियों से भरे इस माहौल के लिए मौर्य न्यूज18 की ओर से सबको बधाई।\ndandia patna 2019\nपिछला लेखचीन युद्ध के बाद अगर नेहरू लंबी जिंदगी जीते तो तभी बदल जाती भारत की विदेश नीति -सुरेंद्र किशोर\nअगला लेखडांडिया : मां की गीतों पर खूब झूमीं नृत्यांगना ! Maurya News18


अपूर्व अग्निहोत्री : कहने को हमसफ़र है में , सच्चा प्यार, तलाक और बहुत कुछ शामिल हैं - Zee TV UK\nकरोड़पति व्यवसायी, हैरी सोमानी की भूमिका निभाते हुए, अभिनेता अपूर्व अग्निहोत्री कहने को हमसफ़र हैं सीजन3बारे में बात करते है !\nUpdated on May 29, 2020 16:58:22 IST | By Jessica David\nटूटे दिलों, रिश्तों और परिवारों की वास्तविक तस्वीर को चित्रित करते हुए, कहने को हमसफ़र है एक रोमांटिक-ड्रामा सीरीज़ है, जो भारत के सबसे बड़े ओटीटी मंच पर स्ट्रीमिंग है। दर्शकों द्वारा अपनी दो सीज़न को अच्छी तरह से प्राप्त करने के साथ, सीज़न3को6जून 2020 को रिलीज़ किया गया। रोनित बोस रॉय, गुरदीप पुंज और मोना सिंह ने मुख्य भूमिकाओं में अभिनय किया, शो ZEE TV पर 25 जनवरी 2020 को एक विकल्प के रूप में लॉन्च किया गया। COVID-19 महामारी के दौरान, जब उत्पादन रोकना पड़ा। आपको तीव्र भावनाओं और मोड़ से गुजरते हुए, यह अपूर्व अग्निहोत्री को एक करोड़पति व्यवसायी हैरी सोमानी के रूप में देखता है, जो अनन्या शर्मा से प्यार करता है। आगे पढ़िए एक्सक्लूसिव इंटरव्यू।\nसीजन3का रोंगटे खड़े करने वाला ट्रेलर यहां देखें:\n1. सबसे पहले, एक करोड़पति, हैरी सोमानी के रूप में, क्या आप मानते हैं कि पैसा खुशी खरीद सकता है ?\nहममम! खैर, पैसा मोटरसाइकिल खरीद सकता है और मैं एक विशाल मोटरसाइकिल प्रशंसक हूं ! और मोटरसाइकिल पर होने के नाते, बाइक की सवारी करने से मुझे वास्तव में खुशी होती है, इसलिए, मैं कहूंगा, हां, कुछ हद तक, पैसा खुशी खरीद सकता है। एक रिश्ते में, अगर एक लड़की और एक लड़का प्यार में पड़ जाते हैं और अचानक पैसा आना बंद हो जाता है, तो सारा प्यार और प्यार खिड़की से बाहर चला जाता है। हां, पैसा बहुत महत्वपूर्ण है लेकिन यह एकमात्र चीज नहीं है। कई अन्य चीजें हैं जो एक रिश्ते को आगे बढ़ने और खुश रहने के लिए रखती हैं।\n2. सीरीज में आपकी प्रेम रुचि एक विवाहित महिला अनन्या शर्मा है। क्या आप वास्तविक जीवन में भी उसका इंतजार करेंगे ?\nवास्तविक जीवन में, अगर वह किसी और से शादी कर लेती है, तो मुझे नहीं लगता कि मैं ऐसे व्यक्ति का चुनाव कर सकता हूँ । क्योंकि इसके साथ बहुत सारी जटिलताएँ आती हैं। मैं एक ऐसी महिला के लिए नहीं जाना चाहता जो सिर्फ एक रिश्ते से बाहर आ रही है, क्योंकि आप वास्तव में नहीं जानते कि क्या वह वास्तव में आपके साथ प्यार में है या वह सिर्फ अपनी पिछली यादों को दूर कर रही है। और ईमानदारी से, मैं अपने जीवन को काफी सरल होना पसंद करता हूं!\n3. आप और श्रोता सीरीज में हैरी के चरित्र से कैसे संबंधित हैं ?\nमैं वास्तविक जीवन में हैरी के करीब हूँ। लेकिन कुछ पहलुओं में, मैं उसके जैसा हूँ। काश मैं भी उसकी तरह अमीर होता ! देखें, हैरी, एक तरह से, बहुत ही सरल, मूर्ख और खुशमिजाज किस्म का भाग्यशाली लड़का है, जो कि मैं वास्तविक जीवन में भी हूं। दर्शकों के साथ मेरे किरदार की रिलेटेबिलिटी ज्यादातर मज़ेदार है। मुझे खुशी होगी अगर वे चाहते हैं कि हैरी और अनन्या एक साथ समाप्त हो जाएं, जो उन्होंने अतीत में किया था। और अगर वे जीवन और रिश्तों के बारे में थोड़ा सीखते हैं।\n4. यह शो टूटे हुए परिवारों और बेवफाई के इर्द-गिर्द घूमता है। क्या शादी या परिवार के इस पहलू ने कभी आपको प्रभावित किया है ?\nज़रुरी नहीं। वास्तविक और रील लाइफ दो अलग चीजें हैं और उन्हें अलग रखा जाना चाहिए। ऑन-स्क्रीन, हम हत्यारों जैसे कई नकारात्मक चरित्रों को निभाते हैं। लेकिन ऑफ-स्क्रीन, हम यह नहीं कह सकते कि ठीक है, मैं लोगों के लिए मतलबी होने जा रहा हूं क्योंकि मुझे खलनायक बनना पसंद है। इसलिए, यह मेरा काम है और पैक-अप की घोषणा के बाद मैं इसे दूर रखूंगा। मैं किरदार से बाहर निकलता हूं और अपूर्वा के रूप में घर वापस आता हूं।\n5. मोना सिंह (अनन्या) और अन्य कलाकारों के साथ सह-कलाकार के रूप में आपका समीकरण कैसा है ?\nसौभाग्य से, मेरे पास मोना के साथ एक उत्कृष्ट तालमेल है। मेरे साथ 95 से 98 प्रतिशत सीन्स उनके साथ हैं। वह काम करना बहुत आसान है। और बाकी के लिए, मुझे लगता है कि हम रोनित दा के साथ शूटिंग नहीं कर सकते क्योंकि मैं यात्रा कर रहा था और फिर यह लॉकडाउन हुआ। इसलिए, हमें सीरीज समाप्त करनी थी। लेकिन मोना के साथ, यह आश्चर्यजनक है। हम साथ देते हैं। हम एक दूसरे को समझते हैं। हमें पता है कि हम कैसे प्रतिक्रिया देंगे।\n6. अनन्या-रोहित के रिश्ते के बीच हैरी का किरदार निभाने से आपने क्या नया सीखा है ?\nहाहा ! मुझे लगता है कि हैरी को मुझसे सीखने की ज़रूरत है! मुझे लगता है कि उसे शादीशुदा महिलाओं के बाद नहीं जाना चाहिए और जीवन भर एक महिला से चिपके रहना चाहिए (हंसते हुए)। ठीक है, हैरी य से सीखने के लिए बहुत कुछ नहीं है ! वह सिर्फ सरल, मूर्ख और मीठा है। मेरी समझदारी बनाए रखने के लिए मैंने उनसे जो कुछ भी लिया है, उससे कोई फर्क नहीं पड़ता कि जीवन में क्या हो रहा है। यहां तक कि अगर हालात खराब और अंधेरे हैं, तो वह अभी भी मुस्कुराता है और उस पर हंसता है।\n7. हैरी के अलावा, आप ZEE5 जैसे ओटीटी प्लेटफॉर्म पर किन पात्रों और शैलियों का पता लगाना चाहेंगे?\nमैं अब एक अमीर आदमी नहीं खेलना चाहता। मैं कुछ ऐसा करना चाहता हूं जो मेरे व्यक्तित्व और चरित्र के विपरीत हो। शायद किसी गाँव से या कानपुर जैसे शहर से। मैंने नेगेटिव किरदार किए हैं लेकिन मैंने कभी गैंगस्टर का किरदार नहीं निभाया है। मैं एक कच्चा और देहाती किरदार करना चाहता हूं। इसके अलावा, मैं लिखना और निर्देशित करना पसंद करूंगा। मेरे पिता एक लेखक थे और उन्होंने अमिताभ बच्चन और माधुरी दीक्षित के लिए फिल्में लिखी थीं। तो, कैमरे के पीछे होना भी काफी रोमांचक है। मुझे फोटो खींचना बहुत पसंद है। मैंने अभी अपने विचारों को लॉकडाउन में डालना शुरू किया है। यह एक खूबसूरत एहसास है और मैं एक माँ की तरह महसूस करता हूं कि कैसे जीवन में किरदार आते हैं, स्थितियों को संवारते हैं और उन पंक्तियों को देते हैं जो आप उनके लिए लिखते हैं।\n8. आखिरकार, दर्शकों को ZEE5 पर कहने को हमसफ़र हैं सीजन3को क्यों ज़रूर देखना चाहिए?\nऐसा इसलिए है क्योंकि कहने को हमसफर हैं जैसा कोई शो नहीं है। लगभग हर दूसरा शो शायद किसी और चीज़ का रीमेक है। यह सभी गैंगस्टर, अंडरवर्ल्ड, गाली (अपवित्रता) या धार्मिक अन्यथा दे रहे हैं। यह शो एक अच्छा पहनावा है जिसमें बेहतरीन कलाकारों की टुकड़ी है। यह वास्तव में वास्तविक जीवन, सच्चे प्यार, उतार-चढ़ाव, अच्छी और बुरी स्थितियों, तलाक, दिल टूटने और बहुत अधिक वास्तविक सामान को चित्रित करता है।\nसीज़न3के लिए बने रहें,6जून 2020 को रिलीज होगा । तब तक, कहने को हमसफ़र है के फिरसे सीजन 1 और2केवल ZEE5 पर देखे ।


गर्मियों के मौसम में खुद को रखना चाहते हैं रिफ्रेश तो घर पर ट्राई करें रोज़ लस्सी, यह है इसकी आसान रेसिपी - Todaynewswala ,Hindi news (हिंदी समाचार) website, watch live tv coverages, Latest News, Breaking news in Hindi , World, Sports, business, films, Technology\nगर्मियों के मौसम में खुद को रखना चाहते हैं रिफ्रेश तो घर पर ट्राई करें रोज़ लस्सी, यह है इसकी आसान रेसिपी\nRose Lassi Recipe: अप्रैल का महीना चल रहा है. पूरे देश में जबरदस्त गर्मी पड़ रही है. ऐसे में इस मौसम में अपनी सेहत का ख्याल रखना बहुत जरूरी है.हेल्थ एक्सपर्ट्स का यह मानना है कि थोड़ी-थोड़ी देर में गर्मियों में कुछ न कुछ तरह पदार्थ जरूर पीना चाहिए. इससे शरीर को ठंडक और हाईड्रेशन भी मिलता है. अगर आप भी गर्मियों के मौसम में कुछ हेल्दी और टेस्टी ट्राई करना चाहते हैं तो रोज़ लस्सी घर पर ट्राई कर सकते हैं. यह शरीर को हाइड्रेट करके जरूरी पोषक तत्व देने में मदद करता है. इसके साथ ही गर्मियों के मौसम में यह आपके शरीर की थकान को दूर करके आपको रिफ्रेश करने में मदद करता है. इसके साथ ही इसके सेवन से वजन बढ़ने का भी कोई डर नहीं होता है. तो चलिए हम आपको गुलाब की लस्सी की आसान रेसिपी बताते हैं जिसे आप आसानी से घर में ट्राई कर सकते हैं. इसके साथ ही अगर आपके घर में कोई मेहमान आए हैं तो आप उन्हें भी यह सर्व कर सकते हैं. जानते हैं इसकी इजी रेसिपी के बारे में- रोज लस्सी बनाने के लिए चाहिए यह चीजें-दही-3 कपगुलाब सिरप-1/4 कपचीनी-2 चम्मच (पिसी हुई)गुलाब की पंखुड़ियां-सजाने के लिए रोज लस्सी बनाने का तरीका--गुलाब यानी रोज लस्सी बनाने के लिए सबसे पहले एक बड़ा कटोरा ले और उसमें फ्रेश दही डाल दें.-इसके बाद इस दही को अच्छी तरह से मिक्स करें.-जब यह दही बिल्कुल स्मूथ हो जाए तो इसमें थोड़ा-थोड़ा करके चीनी मिलाना शुरू कर दें.-इसके बाद एक बार फिर दही को कम से कम 10 से 15 मिनट मिक्स करें.-इसके बाद इस दही में बर्फ के टुकड़े और थोड़ा ठंडा पानी मिक्स करें.-अगर आपको Thick लस्सी पसंद करते हैं तो इसमें पानी न मिक्स करें.-इसके बाद लस्सी में गुलाब सिरप मिलाएं.-इसके बाद जब तक लस्सी का रंग गुलाबी न हो जाए तब तक इसे मिक्स करते रहे.-इसके बाद इस लस्सी को गिलास में डालें.-इसके बाद गुलाब की पत्तियां डालकर इसे गार्निश करें.-आपकी गुलाब लस्सी तैयार है. इसे ठंडा मेहमानों को सर्व करें.  ये भी पढ़ें- Bengali New Year 2022: बंगाली नव वर्ष के खास मौके पर दोस्तों और रिश्तेदारों को भेजें यह खास मैसेज हड्डियों की बीमारी का मोटापे से है गहरा संबंध, हेल्दी लाइफ के लिए ये हैं जरूरी बातें\nRose Lassi Recipe: अप्रैल का महीना चल रहा है. पूरे देश में जबरदस्त गर्मी पड़ रही है. ऐसे में इस मौसम में अपनी सेहत का ख्याल रखना बहुत जरूरी है.हेल्थ एक्सपर्ट्स का यह मानना है कि थोड़ी-थोड़ी देर में गर्मियों में कुछ न कुछ तरह पदार्थ जरूर पीना चाहिए. इससे शरीर को ठंडक और हाईड्रेशन भी मिलता है. अगर आप भी गर्मियों के मौसम में कुछ हेल्दी और टेस्टी ट्राई करना चाहते हैं तो रोज़ लस्सी घर पर ट्राई कर सकते हैं. यह शरीर को हाइड्रेट करके जरूरी पोषक तत्व देने में मदद करता है.\nइसके साथ ही गर्मियों के मौसम में यह आपके शरीर की थकान को दूर करके आपको रिफ्रेश करने में मदद करता है. इसके साथ ही इसके सेवन से वजन बढ़ने का भी कोई डर नहीं होता है. तो चलिए हम आपको गुलाब की लस्सी की आसान रेसिपी बताते हैं जिसे आप आसानी से घर में ट्राई कर सकते हैं. इसके साथ ही अगर आपके घर में कोई मेहमान आए हैं तो आप उन्हें भी यह सर्व कर सकते हैं. जानते हैं इसकी इजी रेसिपी के बारे में-\nरोज लस्सी बनाने के लिए चाहिए यह चीजें-\nगुलाब सिरप-1/4 कप\nचीनी-2 चम्मच (पिसी हुई)\nगुलाब की पंखुड़ियां-सजाने के लिए\nरोज लस्सी बनाने का तरीका-\n-गुलाब यानी रोज लस्सी बनाने के लिए सबसे पहले एक बड़ा कटोरा ले और उसमें फ्रेश दही डाल दें.\n-इसके बाद इस दही को अच्छी तरह से मिक्स करें.\n-जब यह दही बिल्कुल स्मूथ हो जाए तो इसमें थोड़ा-थोड़ा करके चीनी मिलाना शुरू कर दें.\n-इसके बाद एक बार फिर दही को कम से कम 10 से 15 मिनट मिक्स करें.\n-इसके बाद इस दही में बर्फ के टुकड़े और थोड़ा ठंडा पानी मिक्स करें.\n-अगर आपको Thick लस्सी पसंद करते हैं तो इसमें पानी न मिक्स करें.\n-इसके बाद लस्सी में गुलाब सिरप मिलाएं.\n-इसके बाद जब तक लस्सी का रंग गुलाबी न हो जाए तब तक इसे मिक्स करते रहे.\n-इसके बाद इस लस्सी को गिलास में डालें.\n-इसके बाद गुलाब की पत्तियां डालकर इसे गार्निश करें.\n-आपकी गुलाब लस्सी तैयार है. इसे ठंडा मेहमानों को सर्व करें.\nBengali New Year 2022: बंगाली नव वर्ष के खास मौके पर दोस्तों और रिश्तेदारों को भेजें यह खास मैसेज\nहड्डियों की बीमारी का मोटापे से है गहरा संबंध, हेल्दी लाइफ के लिए ये हैं जरूरी बातें\nGujarat Ram Navami Violence: 'जब आपके पास IB की रिपोर्ट थी तो क्या सो रहे थे? आपको...\nSkin Care: गर्मी में बार-बार धोते हैं चेहरा? जानिए दिन...\nFashion Tips: बेस्ट फ्रेंड की शादी में कुछ इस तरह हों रेडी,...\nKitchen Hacks: घर में कोई सब्जी नहीं है तो बनाएं मूंग दाल...\nGlowing Skin Tips: मुलायम त्वचा पाने के लिए लगाएं दालचीनी,...\nJolt to air passengers: हवाई सफर करना होगा और महंगा, एटीएफ...\nदिल्ली में एविएशन टर्बाइन फ्यूल की कीमत 123,039.71 रुपये प्रति किलोलीटर हो गई है।...


Sakshi Maharaj seeks Ticket from Unnao - लोकसभा चुनाव 2019: टिकट को लेकर बीजेपी सांसद साक्षी महाराज ने दी धमकी, कही यह बात...\nहोमउत्तर प्रदेशलोकसभा चुनाव 2019: टिकट को लेकर बीजेपी सांसद साक्षी महाराज ने दी धमकी, कही यह बात...\nसाक्षी महाराज (Sakshi Maharaj) ने अपने पत्र में लिखा कि उनके संसदीय क्षेत्र उन्नाव में ओबीसी मतदाताओं का प्रतिनिधित्व नहीं है. लेकिन उन्होंने अपनी मेहनत से पार्टी को खड़ा किया है.\nReported by सौरभ शुक्ला, Updated: 13 मार्च, 2019 12:47 PM\nसाक्षी महाराज ने मांगा लोकसभा का टिकट\nराज्य बीजेपी अध्यक्ष को लिखा पत्र\nदोबारा टिकट मांग रहे हैं साक्षी महाराज\nलोकसभा चुनाव 2019 की तारीखों के ऐलान के बाद पार्टी के नेताओं के बीच टिकट को लेकर खींचतान शुरू हो गई है. बीजेपी सांसद साक्षी महाराज (Sakshi Maharaj) ने टिकट को लेकर अपनी पार्टी को ही धमकी दे दी है. उन्होंने यूपी बीजेपी अध्यक्ष महेंद्र नाथ पांडे को पत्र लिखकर कहा कि अगर उन्हें टिकट नहीं दिया गया तो इसका परिणाम अच्छा नहीं होगा. उन्होंने अपने पत्र में लिखा कि उनके संसदीय क्षेत्र उन्नाव में ओबीसी मतदाताओं का प्रतिनिधित्व नहीं है. लेकिन उन्होंने अपनी मेहनत से पार्टी को खड़ा किया है. यही वजह है कि पार्टी ने करीब 15 साल बाद 2014 में उन्नाव की सीट जीती थी. बता दें कि कांग्रेस ने उन्नाव सीट से अपने उम्मीदवार के नाम की घोषणा कर दी है. उन्नाव लोकसभा सीट से कांग्रेस ने इस बार फिर अनु टंडन को टिकट दिया है. इस सीट से बीजेपी के 'बयानवीर' सांसद साक्षी महराज अभी सांसद हैं. जिनको साल 2014 के लोकसभा चुनाव में 518834 वोट मिले थे.\nदूसरे नंबर पर सपा के अरुण शंक थे जिनको 208661 वोट मिले थे. बीएसपी तीसरे नंबर पर थी जिसे 200176 वोट मिले थे. वहीं कांग्रेस प्रत्याशी अनु टंडन को 197098 वोट मिले थे. आपको बता दें कि उन्नाव सीट मध्य उत्तर प्रदेश की सीट है. जो लखनऊ, कानपुर के राजनीतिक मिजाज से भी प्रभावित होती. पिछली बार मोदी लहर में साक्षी महाराज को बड़ी जीत मिली थी. उनको 43 फीसदी से ज्यादा वोट मिले थे जबकि दूसरे नंबर पर रही समाजवादी पार्टी को मात्र 17.37 फीसदी वोट मिले. आजादी के बाद हुए चुनावों में कांग्रेस लगातार6बार इस सीट से जीतती रही और कुल9बार यह सीट उसके खाते में जा चुकी है.\nVIDEO: साक्षी महाराज फिर फंसे विवादों में, नाइट क्लब का किया उद्घाटन\nSakshi Maharaj seeks Ticket from UnnaoSakshi MaharajBJPLOksabhaElection2019


सांप के काटने की हैरान करने वाली घटना- पता चला की सांप का जहर कितना खतरनाक होता है.\nHomeFact bixसांप के काटने की हैरान करने वाली घटना- पता चला की सांप का जहर कितना खतरनाक होता है.\n0 Zippo April 25, 2020\nसांपो के जहर के बारे में जानकारी\nआपने अक्सर सुना होगा कि कोबरा सांपो जहर से इंसानों की मौत हो जाती है.लेकिन क्या आपने यह मालुम है कि सांप का जहर कितना खतरनाक हो सकता है. आज किस घटना में किंग कोबरा सांपो के जहर के बारे में जानकारी ऐसी पता चलेगी आपको जिससे आप हैरान होंगे.\nयह मामला है बिहार के प्रतापगढ़ का जहां पर एक सांप एक इंसान को काटने के बाद मर गया. लेकिन जिस व्यक्ति को उस ने काटा उसे ज्यादा खास शारीरिक नुकसान नहीं हुआ वह अभी तक जिंदा है.\nएक 55 वर्षीय व्यक्ति मोहन( परिवर्तित नाम) एक दिन अपने घर के पास के बगीचे में फूल तोड़ने के लिए गये हुऐ थे. उस स्थान पर फूल तोड़ते समय एक बहुत ही खतरनाक और जहरीले कोबरा सांप ने उन्हे अचानक काट लिया था.और आपने इस प्रकार की बातें सुनी ही होगी,कि सांप के जहरीले दांतो से काटने के बाद बहुत से मामलों में लोगों की मृत्यु हो जाती है.\nआश्चर्यचकित करने वाली ऑपरेशन सर्जरी-सब हैरान रह गए थे.\nइसके बारे में अनेक प्रकार की कहानियां किस्से हैं .परंतु आपने कभी ऐसा भी सुना है क्या की कोई सांप किसी इंसान को काटे और खुद उसकी ही मृत्यु हो जाए. सुनने में आपको यह अचंभित करने वाला लगता होगा कि ऐसा कैसे हो सकता है .लेकिन ऐसा हुआ है. हैरान करने वाली इस बात में सच्चाई है.क्योंकि बिहार मे इस हादसे मे जिस जहरीले सांप ने 55 वर्ष के इस आदमी को काटा था .उसके बाद उस काटने वाले सांप की ही मौत हो गई.\nसत्य घटना मै अतिरिक्त जानकारी ये है की बिहार राज्य के सुपौल जिला के एक गांव में एक व्यक्ति जिनका नाम मोहन सिंह है. वह जब फूल तोड़ने गए हुए थे. तो पास की ही झाडियों में खतरनाक किंग कोबरा छुपा हुआ था. इसके बारे मै थोड़ी ही देर में उन्हें आभास हो गया था.\nवह कुछ घबराए और जैसे ही वहां से जाने के लिए पीछे मुड़े थे. तो उसी समय उन्हें इस बेहद जहरीले और कोबरासांप ने उन्हे काट लिया था ,तो इन पीड़ित व्यक्ति ने हिम्मत दिखाते हुए और बिना ज्यादा घबराए अपनी सूझबूझ का परिचय देते हुए, जिस स्थान पर सांप ने गंभीर रूप से काटकर घाव कर दियाथा.वहां पर उन्होंने अपना जनेऊ उतारा और बांध दिया था.\nजब इस हादसे की सूचना मोहन जी कै घर पर उनके घर वालों को हुई तो उन्होंने बिना देरी किए, तुरंत ही उन्हें अस्पताल में इलाज करवाने कै लिए लेकर गए. और डॉक्टरों ने भी जल्द उनका अच्छी प्रकार से समय पर इलाज कर दिया.उसके पश्चात जब मोहन जी के घर वालों ने घटना कै स्थान पर जहां पर सांप ने काटा था. वहां पर उस सांप को ढूंढने का प्रयास किया ,लेकिन उन्होंने जो देखा उससे वह खुद हैरान रह गए, क्योंकि घरवालों ने देखा कि जिस कोबरा नाग ने मोहन को काटा है .वह खुद वहां उसी जगह पर मरा पड़ा है.\nखुद को प्रेगनेंट समझती रही, परन्तु पेट से कुछ ऐसा निकला कि सब हैरान और अचंभित रह गए.\nजब इस विचित्र प्रकार की घटना के बारे मै प्रतापगंज के एक चिकित्सा पदाधिकारी डॉक्टर ने इस बारे मे जानकारी देते हुवे. बताया की सांपो कै केंचुल निकलते समय उन्हे बहुत ही गंभीर और अधिक पीड़ा का सामना करना होता है. ओर इस समय वह ज्यादा तकलीफ मे रहतें है.\nकिसी कारण से या खतरा पाकर इसी समय अगर वह किसी को अपने दांतो से काटता है. तो ऐसे मामलों मै ज्यादातर काटते समय मे जहर की कुछ मात्रा उनके खुद कै ही मुंह मे रह जाती हें .और इस कारण से सांपो की मौत भी अक्सर कुछ मामलों मे हो जाती हैंं. और उन्होंने आगे बताया कि जिस कोबरासांप ने पीड़ित व्यक्ति को काटा था। वह केंचुल मे ही था.\nतो देखा आपने सांपो व नाग का जहर इंसानों कै लिए ही जानलेवा और खतरनाक नहीं होता हें.बल्कि उनके खुद कै लिए भी जानलेवा हो सकता हैं. जिससे उनकी मृत्यु भी हो जाती हैं.\nपरूषो के सेक्स लाइफ पर कोरोना वायरस (COVID 19)का प्रभाव।\nThe above article / post is based on information received by sources. We do not confirm this information to be true. In all cases, only true information will be valid, and that information will be authenticated, so the reader should act at his discretion.